
DURANTE BUSKEDA Dl ILEGALNAN A LOS TIRO 


INFORMACION cu AWEMainta a ricibi ta indica 
cu durante e buskeda di e ilegalnan cu a yega costa di 
Aruba a los un of mas tiro. 

T’asina cu tanto den oranan di madruga y oranan di 
dia tabatin buskeda cu a wordo haci den barionan cerca 
di costa nort di Aruba pa e ilegalnan cu lo a drenta den 
dos boto. 

E buskedanan aki a conta cu presencia di hefenan halto 
di Cuerpo Policial di Aruba tambe. P’esey ta straño cu 
ningun caminda a wordo bisa cu den e buskeda aki a los 
tiro of a haci uzo di arma di candela. 


Procedura normal ta bisa cu esaki mester wordo doc- 
umenta, pero tambe mester avisa e instancianan con- 
cerni manera Landsrecherche y Fiscal, kendenan mester 
traha nan rapport den un situacion asina. Mester a mira 
cu si den e situacion di uzo di arma di candela, con 
esaki a bay. 

Segun por a compronde, e procedura aki no a wordo 
sigui. No ta conoci tampoco si e arma a wordo uza den 
e area cu a haya algun ilegal y si tin persona a wordo 
herida. Situacionnan asina, apesar cu Polis a haci su tra- 
bou y a gara persona cu handgranaat, pa ley tur move- 
cion mester wordo documenta. 


Minister di Husticia Andin Bikker: 

A formalisa e "taskforce" pa studia situacion di KIA: renoba of construi edificio nobo 


DURANTE e conferencia di prensa diahuebs Minister di 
Husticia Andin Bikker a papia riba e taskforce nobo cu su 
Ministerio a instala y cual lo mester bay concentra riba e 
tarea kico ta e futuro di KIA. Si ta bay renoba e actual edifi- 
cio of ta construi uno nobo. 

E taskorce ald ta consisti di representante di Ministerio Pu- 
blico, di Polis, di KIA, DOW, di Ministerio di Infrastructura 
y di sindicatonan. 

E mandatario a splica cu asina cu el a sinta como Minister di 
Husticia a constata cu e edificio di KIA ta den un situacion 
deplorabel y e empleadonan ta traha den situacion hopi fas- 
tioso y di otro banda esnan cu ta cera eynan mester wordo 
rehabilita pa baha e cantidad di casonan di recidivista. 

No solamente mester di un bon edificio, e Minister a bisa, 


pero tambe cu e ta cumpli cu e sistema moderno di rehabili- 
tacion, pa ora cu e personanan sali for di KIA nan por duna 
nan contribucion na e sociedad. “Esaki pa evita cu den un par 
di luna ta mira nan atrobe den e instituto.” 

Via di e taskforce aki ta bay haci un inventarisacion di e in- 
frastructura presente y lo mester bay evalua si e gastonan 
di renobacion ta mas cu 60 % di construccion di un edificio 
nobo, anto mester tuma e decision pa bini cu un infrastruc- 
tura nobo. Despues cu e taskforce caba cu nan trabou, ta bay 
haci un evaluacion di e costonan total di sea e renobacion of 
construccion bou guia di e arkitecto. 

AWEMainta mester remarca cu pa hopi tempo caba ta papi- 
ando di drecha KIA. Organisacionnan internacional cu a yega 
di bishita of evalua e instituto a conclui cu e no ta cumpli cu 
e criterianan pa cual el a wordo construi y normanan inter- 
nacional. 



Serlimar Sui Generis (handelend onder de naam Serlimar), is het grootste afvalverwerkingsbedrijf van Aruba. Serlimar haalt en verwerkt 
jaarlijks circa 83 duizend ton afval van zowel huishoudens als van organisaties en beheert de faciliteiten voor de vuilstortplaats. Serlimar wil 
gebruikmakend van innovatieve technologieén hoogwaardige dienstverlening aanbieden voor de gehele cyclus van waste management, waarbij 
een duurzaam milieu gegarandeerd wordt. Serlimar bestaat uit 198 personeelsleden en beschikt over 44 voertuigen. Ten behoeve van deze 
klant is Deloitte Dutch Caribbean op zoek naar kandidaten voor de functie van: 

Algemeen Directeur 

De functie 

Als Algemeen Directeur van Serlimar bent u verantwoordelijk voor de ontwikkeling en implementatie van het 
strategisch en tactisch beleid van de organisatie ter realisatie van de organisatiedoelen. U bent belast met het 
strategisch management van de organisatie. U initieert en implementeert innovatie binnen de organisatie met 
een focus op het milieu en een duurzame woon- en leefomgeving in Aruba. Uw aandacht ligt de komende 
periode op het verbeteren van de interne organisatie en de bedrijfsprocessen. U geeft leiding aan een team 198 
medewerkers en u rapporteert aan de Raad van Toezicht. 

Uw profiel 

U heeft een relevante afgeronde WO opleiding en u heeft minimaal 5 jaar relevante werkervaring in een 
leidinggevende functie. U heeft verder kennis van en bij voorkeur ook ervaring met waste management en 
milieutechniek, alsmede het toepassen van relevante wet- en regelgeving. U beschikt over goede analytische, 
probleemoplossende, change management en leidinggevende vaardigheden. U bent een teamplayer, u bent 
integer, resultaatgericht, en u heeft uitstekende communicatieve vaardigheden. U bent innovatief en beschikt 
over goede interpersoonlijke vaardigheden. U beschikt tevens over goede mondelinge en schriftelijke 
vaardigheid in het Nederlands, Engels en Papiaments, mondelinge en schriftelijke vaardigheid in het Spaans is 
een plus. 

Het aanbod 

Onze klant biedt marktconforme arbeidsvoorwaarden en een uitdagende functie in een dynamische organisatie. 

Procedure 

Voor nadere informatie kunt u contact opnemen met mevr. Esther Baaij, Senior Manager Human Capital Consultancy, Learning & Assessments 
bij Deloitte Dutch Caribbean via tel: (+297) 5286200. U kunt uw sollicitatiebrief en CV vóór 25 mei a.s. e-mailen naar hrm@deloitte.cw. U 
ontvangt binnen twee werkdagen een ontvangstbevestiging. Een assessment kan deel uitmaken van de selectieprocedure. Uw sollicitatie wordt 
vertrouwelijk behandeld. 

Deloitte refers to one or more of Deloitte Touche Tohmatsu Limited, a UK private company limited by guarantee its network of member firms and their related entities. DTTL and each of its 
member firms are legally separate and independerit entities. DTTL (also referred to as "Deloitte Global") does not provide services to clients. Please see ("DTTL"), www.deloitte.com/about 
for a more detailed description of the legal structure of DTTL and its member firms. ©2017. For info contact Deloitte Dutch Caribbean. 










Diabierna, 4 Mei 2018 


AWEMainta 


3 


DIMAS q mehora su proceso pero permisonan di prolongacion ta pega na DPL 


TIN basta keho di doñonan di trabou cu e peticion di 
permisonan di prolongacion ta pega na DPL. Principal- 
mente pa loke ta e sector di HORECA, unda cu e mo- 
tibo palcico tin asina hopi trahado stranhero ta debi na e 
salario minimo cu ta wordo paga y e 6 dia di trabou pa 
siman. 

Esaki ta basa riba e maneho nobo introduci na DPL na 
unda cu ta test mas cu un trahado prome cu dicidi pa 
aproba e peticion di prolongacion. 

E parti di DIMAS, unda cu tin diferente trabou cu ta 
wordo haci pa trece adaptacion den e leynan vigente, no 
tin e problema aki. 

Diferente Ministerionan ta trahando hunto pa mira ki 
cambionan mester bini cun’e pa cumpli cu e vision di 
Gobierno y e situacion cu kier pa tin pa aki 10/15 aña. 
Mirando cu tin diferente Ministerio envolvi, e cambi- 
onan desea no por tuma luga di un dia pa otro y ta exigi 
hopi tempo. Esalci Kathy Paskel, directora di DIMAS a 
bisa den un declaracion duna. 

E1 a señala cu prome cu e Gobierno aki a sinta, ya caba 
tabatin algun concepto di Ley cu a wordo manda Parla- 
mento pa haci cierto adaptacionnan. E parti aki tambe 
ta bou revision pa wordo entrega hunto cu e otro cambi- 
onan cu e actual Gobierno ta desea di mira. E cambionan 
nobo ta basa riba un contribucion di e Ministerionan 
envolvi y e servicionan concerni di Gobierno. 

DIMAS ta e departamento cu ta conseha e Minister di 
Asuntonan di Stranheria riba maneho, entre otro e ahus- 
tacionnan mas adecua. E cambionan actual, el a splica, 
ta pa haci e situacion mas comprendibel y e provision- 
nan den ley cu por wordo regla na un nivel mas abou, 
via Landsbesluit of Ministeriele Beschikking. Esalci ta 
algo cu e diferente departamentonan cu tin di haber cu 
e LTU-Keten a pasa door di e LTU-v y a duna cierto 
recomendacionnan pa e cambionan desea. Tur esaki lo 
mester pasa Raad van Advies prome cu e por yega Parla- 
mento. 

Ya caba, el a splica, DIMAS y DPL a haci algun cambio 
den e situacion pa crea un proceso mas eficiente y efecti- 
vo, cu ta permiti pa duna un contesta riba e peticionnan 
den un tempo rasonabel. Na DIMAS ya caba a adapta 
e proceso unda cu tur permiso cu ta prolongacion, cu 
no tin cambio riba nan, lo wordo trata den un tempo 
maximo di dos siman. 



Ta controla e sistema aki pa mira unda por tin problema, 
sea ta algo interno of di e sistema, y atende cun’e. P’esey 
nan por bisa cu e parti di prolongacion di permiso ta 
canando basta bon cerca DIMAS. Datonan cu nan ta 
dispone di dje ta mustra cu den 78% di e casonan ta 
logra cumpli cu nan meta poni di lceda cla cu tur cos den 
dos siman. Pa loke ta e prome permisonan y esnan cu tin 
cambio, a pone un meta pa keda cla cu e grupo alci den 
un periodo di un luna. E parti aki tambe ta revisa con- 
tinuamente y a constata cu mester bini cu algun ahuste, 
pasobra no ta logrando cumpli cu e meta poni. Ta log- 
rando cu apenas 52% pa caba cu e peticionnan menciona 
den e periodo di un luna. Si kier mantene e structura, 
mester traha internamente pa sigui haci ahuste. E meta 
total pa e ciudadano haya un claridad di su situacion den 
un tempo rasonabel. 

Awor e Ministerionan envolvi ta haciendo evaluacion 
con por combina e parti cu kier logra via DPL, y con 
por logra yega na un miho decision y den un tempo mas 
cortico posibel. 

AWEMainta por a compronde cu e parti cu ta tardando 
berdad aworaki ta e fase inicial, na DPL. Aki, segun e 
maneho di e Minister di Labor mester duna prioridad na 
trahadonan local, y e ta encerra cu pa cada peticion, ape- 
sar cu ta prolongacion, ta bay en busca di personanan lo- 
cal pa ocupa e puestonan. Ta manda e trahado local pa e 
empresa y mester dun’e chens. Den e proceso aki e doño 
di trabou, pa loke ta permisonan di prolongacion, mester 
mantene su empleado bieu y tuma e otro den servicio pa 
mira si e ta funciona. Si e empleado no gusta, ta bolbe 
manda otro. Esaki ta loke ta tumando tempo pa cual tin 
masha hopi peticion pega na DPL cu no a wordo firma 
pa nan por pasa pa e proceso na DIMAS. 

Minister di Husticia Andin Bikker: 

A cuminsa traha pa haci e cooperacion 
cu Marina Real mas eficiente 


DURANTE un conferencia di prensa di Gobierno Min- 
ister di Husticia Andin Bikker a bay riba e sucedidonan 
den e dianan festivo unda cu un cantidad grandi di ilegal 
a drenta Aruba, di cual algun a wordo gara pero un gran 
cantidad a logra plama bou di e poblacion. Un di nan 
hasta a wordo haya cu handgranaat. E ultimo punto alci 
ta loke cu a consterna e pueblo hopi mas. 

Minister Bildcer a bisa cu awo cu e presupuesto a lceda 
aproba tin espacio pa activa cierto plannan urgencia. 
Esalci ta entre otro e Minister a bisa cu ta bay acelera e 
proceso pa lolce ta adkisicion of uzo di helicopter. Esaki 
ta algo cu a sinti falta di dje durante e sucedido cu dos 
boto a yega Aruba cu ilegalnan cu a core drenta Aruba. 
Na mesun momento e mandatario a anuncia cu ayera 
of awe mester tuma luga entrega di algun vehiculo cu a 
wordo cumpra specialmente pa patruyahe di costanan. E 
entrega a tarda un poco pa motibo cu tabatin problema 
pa cu e aspecto di “invoerrechten”. Pero ya caba e asunto 
aki a keda atendi cun’e. Lo haya algun otro material spe- 
cial sofistica mas, pero cu ta forma parti di siguridad 
y no por menciona esakinan. 

E1 a recorda cu den casonan special, semper por 
haci un apelacion riba Marina Real, manera cu 
a haci den e caso di un di e muchanan chikito 
cu a wordo nan bida den forma cruel y cu no 
tabata sa su paradero. Ayega di pidi pa ayudo 
den investigacion di cierto areanan. 

Tur esald ta para den un proto- 
col cu tin diferente punto cu 
mester cumpli cun’e. Sinem- 
bargo esaki ta tarda un poco 
pa cual Gobierno a pidi pa 
bini cu un sistema unda cu 
por accelera e ayudo cu ta 
wordo pidi na Marina Real. 

A pidi cu por busca e ayudo 
di Marina Real den 
tres tipo di eventon- 
an y e comandante 
staciona na Aruba 


ta den deliberacion cu e General di e area aki stacio- 
na na Corsou. En espera di e helicopter, lo por mobilisa 
mas hopi e helicopter staciona na Corsou, pero tambe 
ta mobilisa e miembronan di Marina Real den e awanan 
teritorial di Aruba y tambe cu por haci uzo di un com- 
binacion di militar y polisnan den patruyahenan. A bay 
na haci e peticion aki mirando cu a gara un persona cu 
artefactonan militar. Di e forma aki ta duna un señal na 
esnan cu tin menos bon intencion. Algun siman pasa a 
instala e unidad di trafico ilicito di persona y a haya tip 
cu e personanan cu ta drenta scondi via costanan, ta bini 
cu menos bon intencion, mirando cu nan tin anteceden- 
tenan criminal y cu no por drenta normalmente via di 
aeropuerto. Hasta tin informacion cu e hendenan aki ta 
wordo contracta pa bin tira atraco na Aruba y bandona 
e isla algun ora despues mes. Esaki ta e situacion grave, 
e Minister a bisa, cu Aruba ta pasando aden aworaki. 
Esaki debi cu Aruba ta keda hopi cerca di Venezuela, 
unda e situacion social ta hopi delicado. Aruba cu su 
capacidad limita mester atende cu e situacion 
dificil aki. Pesey Aruba tin derecho pa haci 
un apelacion riba e ayudo di Marina Real y 
esey ta evaluando. Por ehempel expertonan 
di Marina Real ta evaluando ki tipo di ar- 
tefacto e ilegal a drenta cun’e. 

Ta finalisando e proceso pa Polis ta haya 
e autoridad bek pa controla e ley di 
LTU. E1 a tarda un poco sperando 
pa cambia e Ministerionan ofi- 
cialmente cu aprobacion di 
Parlamento. 

Pues ta accelera e proceso 
pa yega na e heli- 
copter, e dronenan, 
Kust surveillance a 
haya ekipo special 
mientras cu ta bay 
mehora e coopera- 
cion cu Marina Real. 

Debi na e demanda grandi 

Vacuna contra Keintura Geel a caba na Aruba 



DEBI cu na diferente pais tin caso- 
nan di Gele Koorts e demanda pa e 
vacuna aki ta grandi. Recientemente 
dia 23 di maart Departamento di 
Salud Publico a ricibi un total di 2500 
vacuna y pa awor esakinan a caba. 

Pedido pa mas vacuna a wordo haci 
trempan, pero pa motibo di e deman- 
da grandi international, PAHO e Or- 
ganisacion di Salud, ta manda nan 
vacunanan prome na paisnan cu tin 
brote (outbreak). 

Pa e motibo alci nos mester warda 
riba e produccion nobo cu por tarda 
un poco. 


Na momento cu Departamento di 
Salud Publico ta desponi di e vacu- 
nanan, nos lo avisa comunidad mes 
ora. 

Departamento di Salud Publico kier 
enfatisa cu e vacuna ta un exigen- 
cia pa turistanan cu ta procedente 
di paisnan unda tin Gele Koorts, pa 
residente di Aruba e falta di e vacuna 
no lo stroba bo entrada pa Aruba. Y 
pa personan cu ta riba 60aña, e no ta 
necesario pa nan hanja e vacuna alci. 
Pa mas informacion por tuma contac- 
to cu seccion di Malesanan Contagio- 
so di Departamento di Salud Publico 
na 522-4200. 

Lider di fraccion AVP, Marlon Sneek 

Minister di Finansa kier disfrasa 
aumento di personal mescos cu carnaval 



TA casi dos luna cu carnaval ta tras di lomba pero ora cu 
scucha e forma con Minister di Finansa actual kier trata 
na hustifica aumento di personal cu mas cu 100 hende 
nobo, e ta mustra cu e mandatario ainda ta den ambiente 
di ‘disfraz.’ 

Lider di fraccion di AVP den Parlamento, Marlon Sneek 
ta mustra cu no ta fraccion berde a trece esaki dilanti, 
pero tanto Raad van Advies como CAFT a mustra den 
nan conseho prome cu a trata presupuesto 2018, cu tin 
aumento di gasto di personal hunto cu otro gastonan 
adicional di gobierno. 

“Un gobiemo cu a priminti pueblo sinceridad, a prim- 
inti transparenciay mas cu tur cos, a priminti integri- 
dad, no por permiti guia su mes a base di mentiranan 
politico cu lo no beneficia e mesun pueblo cu nan a hura- 
menta pa sirbi. 

Minister di Finansa lcier bin hustifica e hecho cu su 


gobierno den apenas algun luna ya a pone mas di 100 
persona extra na trabou den e aparato gubernamental, 
bisando cu e grupo aki ta consisti di personal pa polis, 
maestronan y otro departamentonan uniforma. 

Aki claramente por tuma nota cu e minister kier disfrasa 
e mal hecho di su gobierno, cu observacionnan cu no ta 
basa riba berdad ya cu si tin un grupo di polis nobo cu a 
drenta servicio, esaki nan salario ta den presupuesto di 
2017 caba ya cu asina c’un persona bira aspirant polis, e 
ta cuminsa c’un salario. 

Den casonan di maestronan di scol ta un hecho cu nin- 
gun estudio of curso pa bira maestro, ta finalisa na de- 
cember of luna di januari sino te na luna di augustus, 
pues ta imposibel pa minister trata na uza e grupo aki 
como gasto di personal cu a aumenta. 

Mesun gobierno aki cu a uza nan miembronan di Parla- 
mento pa bin grita na bos duro riba gastonan pa ‘deskun- 
dig advies’ cu esakinan tabata hopi halto bou gobierno 
di AVP, awor ta bin resulta cu den presupuesto 2018 di 
gabinete Wever Croes, e gastonan alci di ‘deskundig ad- 
vies’, a aumenta mas cu e presupuesto di 2017. 
Igualmente pa loke ta gasto di gobierno pa publicidad cu 
tanto a ser cuestiona pa miembronan di fraccion den par- 
lamento cu ta sostene gobierno, riba presupuesto 2018 
por mira cu e gasto aki a aumenta, pues a bira mucho 
mas cu lolce a wordo gasta anteriormente. 

Ta e tipo di maniobranan aki Minister di Finansa kier 
convence pueblo cu su maneho ta esun corecto, mientras 
cu tur su promesa y di su gobierno pa baha gastonan, a 
bay den prullenbak y gastonan di gobierno a aumenta pa 
motibo cu ‘friends <Sc family’ tin cu wordo recompensa 
pa nan sosten na partido durante di eleccion,” Parlamen- 
tario Marlon Sneek di AVP a declara. 

Proceso pa raporta via InfrAruba 
cosnan indebido den area di 
infrastructura y medio ambiente 

13th at 10PM 

EVERY FRIDAY & SATURDAY 


kA 3X WINNERS PER NIGHT. 

WINNERS ARE ANNOUNCED STARTING AT 
10PM, 11PM AND 12AM 


GRAND FINALEMAY 19th 2018 

WITH EVEN BIGGER PRIZES 

CRYSTM.4EAP0RT 


DURANTE un conferencia di prensa Minis- 
ter encarga cu Infrastructura a papia di e plata- 
forma Infraruba cu a keda instala, via cual por 
raporta cualkier infraccion online mes. 

Via Infraruba, bo lo por raporta cualkier in- 
fraccion online na comfortabilidad di bo me- 
sun cas via computer of celular. E idea ta pa e 
ciudadano tin e habilidad di raporta cualkier 
infraccion na un manera facil, rapido y efici- 
ente totalmente digital. E infraccionnan cu bo 
por raporta ta encera careteranan den mal esta- 
do of estado peligroso, cualkier daño na infra- 
structura, obhetonan peligroso riba caminda 
of animalnan morto. Tambe por raporta riba 
problemanan den bo bario manera holonan 
straño, cas den estado deplorabel of molester 
di zonido. Bo por raporta riba infraccion den 
maneho di desperdicio, tiramento di sushi ile- 
gal of dumpnan ilegal. Tambe dañonan contra 
medio ambiente of nos playanan, destruccion 
di naturalesa of daño na animalnan den lista 
di extincion. 

Mester simplemente subi e website, scoge un 
categoria y kico specifico bo kier raporta. De- 
scribi e suceso, laga sa na unda bo a wak’e y 
ki ora, anto inclui un imagen of video cortico. 
Bo nomber no ta necesario pa inclui, pues bo 
por keda anonimo si bo ta desea. Ta necesario 
pa verificacion di un submision real, pues lo 
rekeri un email adress pero esald lo permanece 
anonimo pa publico. 

Manera cu e peticionnan ta drenta, esakinan ta 
keda categorisa automaticamente y tur depar- 
tamentonan concerni lo tin miho bista riba tur 
punto y con pa actua. Hunto cu e departamen- 
tonan, bo lo por sigui e proceso aki, mira con 
lihe e problema ta wordo resolvi y haya notifi- 
cacion tambe di esald ora cu e keda soluciona. 
E plataforma aki ta pa duna mas accesibilidad 
na e ciudadano mes pa tuma accion. Mescos 
ta e deber di un gobierno pa entre otro imple- 
menta leynan necesario, e cooperacion activo 
di comunidad tambe ta hunga un rol pa locual 
ta e desaroyo continuo di un pais. 
Conhuntamente cu esfuerso di comunidad di 
Aruba, via di e plataforma aki e poblacion por 
keda motiva otro pa actua pa un Aruba mas 
sano, limpi y sostenibel. 

Segun Parlamentario Robert Candelaria (AVP): 

Minister Andin Bikker demostrando falta di liderazgo y capacidad 

En bes di reenforsa husticia, ta pidi Hulanda pa ayudo militar 



“MI a duna e Minister hopi beneficio 
di duda. Ami no ta e tipo di politiconan 
cu ta culpa Minister pa delaster un atra- 
co riba nos isla. Pero, e momento a yega 
si cu Andin Bildcer mester demostra ca- 
pacidad di liderazgo”, asina Parlamenta- 
rio Robert Candelaria a duna di conoce. 

E ex-Inspector di Polis ta lamenta cu 
bou maneho di Minister Bikker, cu e ola 
di criminalidad ta aumentando, sin cu 
ta mirando movecionnan strategico pa 
preveni of pa stop e tendencia aki. 

Den apenas 6 luna na poder, esaki ta 
e di dos biaha cu Minister Bikker ta 
perde cabes, tira serbete den ring y pidi 
Hulanda pa brinda “bijstand militar” 
pa atende cu problemanan di husticia. 
“Esalci pa mi ta demostra claramente 
cu e Minister no tin confiansa den nos 
propio autoridadnan y ta uza soldaat- 
nan di guera pa combati un problema 
hudicial. Obviamente e no ta compro- 
nde e dinamica di investigacion y e pro- 
cedemento cu mester encamina den nos 
sistema hudicial”, asina Parlamentario 
Candelaria a splica. 


E otro asunto ta, kisas e Minister mes 
no ta realisa, cu Servicio Militar no 
ta resorta bou di Husticia sino bou di 
Ministerio di Asuntonan General, pues 
bou Minister Presidente Evelyn Wever- 
Croes. Den cierto forma por mira cu e 
prome mandatario ta pone Minister 
di Husticia bou di curatela y ta tuma 
rienda di husticia over via e militarnan, 
cu de facto no ta raporta na Procurador 
General ni tampoco na Minister Bikker. 
Den pasado a yega di uza militarnan 
ora di horcan, pero no pa busca un sos- 
pechoso cu a asesina dos criatura of pa 
core tras di poco ilegal cu a subi 
tera. 

“Mi punto ta cu nos Polisnan, 
Duaneronan y Kustwacht mes 
por haci e trabou aki. Nan ta 
capaz y tin e experiencia caba, 
pero nan falta material...mate- 
rial cu Minister Dowers a bay 
laga cla y te awe Minister Bik- 
ker den 6 luna no por caba di 
regla”, di acuerdo cu Parlamen- 
tario Robert Candelaria. E ta 
lamenta cu pa haya un “vri- 
jstelling” pa e autonan special 
cu Minister Dowers a busca pa 


“Kustsurveillance” ta tumando 6 luna 
di tempo, comosifuera cu Bildcer no por 
papia cu Ruiz pa e firma e documento 
pa caba. 

“Pero mientras cu ta boicotia proyec- 
tonan cu AVP a bay laga atras, ta mira 
cu tur dia ilegalnan ta sigui subi tera y 
awor hasta cu handgranaat den tas! E 
radarnan cu a laga cla pa busca mas y 
drecha e blindspotsnan tambe keto bay 
ta wardando accion di e Minister nobo, 
haciendo asina cu no por haci e trabou 
eficiente. Mirando tur esaki, material 
tin, hende tin, experiencia tin, pero falta 
liderazgo y capacidad di compronde e 
materia pa por yega na solucionnan efi- 
ciente y lihe”, segun Parlamentario Rob- 
ert Candelaria di Partido AVP. 

“Mi a papia cu masha hopi sirbidonan 
den husticia e ultimo dianan aki y tur ta 
asombra y decepciona cu e maneho di e 
Minister nobo. Pasobra tanto el a bisa 
di tin solucion pa tur problema, awor 
ta demostrando lo contrario. No sola- 
mente no tin solucion pero ta parce cu 
e no ta compronde e materia tampoco”, 
Parlamentario Robert Candelaria a ter- 
mina bisando. 


TA HUUR 

Apartment: sala, comedor, camber 
Banjo y patio, 85 m 2 , entrada priva 
Huur awg. 800.00 exl awa / coriente 
Borg apart, max 2 persona/ no pets 


Banda di Flora Market/ Info 594-3194 

Caribe lo hay'e confronta cu mas y mas dima extremo 


EXPERTONAN di Universidad 
di Oxford, UNOPS, y represent- 
antenan di Gobierno di Corsou y 
di Gobiernonan di paisnan Cari- 
bense lo asisti n’e conferencia. 

E panel intergubernamental riba 
cambio di clima di Nacionnan Uni ta 
indica cu Caribe lo experencia mas yi 
mas condicionnan di clima extremo 
den futuro cercano. 

Pa islanan ABC (Aruba, Boneiro y 
Corsou) ta spera un subida den tem- 
peratura di biento, un bahada den 
awacero, un subida den intensidad di 
orcan, y un subida di e nivel di lama. 


Pa e motibonan aki, e conferencia in- 
ternacional “Resilient Infrastructure” 
ta trata e inversionnan basa riba evi- 
dencia, y maneho den infrastructura 
nacional cu lo por uza pa sostene de- 
saroyo resistente y duradero contra 
riesgonan. 

United Nations Office for Project 
Services (UNOPS) ta traha hunto cu 
e islanan pa logra e obhetivo di adap- 
ta maneho di infrastructura actual 
pa nos infrastructura por ta mas re- 
sistente contra diferente cambionan 
den futuro den nos region. Esaki ta 
inclui e efectonan di cambio di clima 
y un economia cu ta depende menos 
di combustibel. 


Segun informacion di Universidad 
Estatal di Colorado, Merca, lo por 
bay forma 14 tormenta tropical / sub 
tropical cu nomber - cuminsando cu 
Alberto, Beryl y Chris - , y 7 di nan 
por bira horcan, incluyendo tres di 
gran intensidad. 

E expertonan no ta calcula cu por 
experencia un sistema di E1 Nio sig- 
nificativo den zomer y otoño. Di otro 
banda, na west di Atlantico tropical 
ta keda abnormalmente calido den 
e momentonan aki, cu zonanan algo 
mas friu den e parti oost y nort di e 
cuenca. 

Apesar di e avancenan 
cientifico, ainda ta 
hopi dificil pa sa cu lu- 
nanan di anticipacion 
si un ciclon tropical lo 
pasa of no un region 
determina. 


E1 a bisa cu si un tem- 
porada ta wordo pro- 
nostica como poco ac- 
tivo, normal of activo 
no ta nifica nada pa un 
punto of luga specifico. 
Por ehempel e tempo- 
rada di horcan di 1963 
no tabata activo (9 ci- 
clon tropical) pero e 
horcannan Edith y Flo- 
ra a provoca dañonan 
grandi den Caribe. 

Na aña 1995 a registra 
un total di 21 (19 nom- 
bra) y 2 depresion). 




SIGUI NOS 

KOOYMAN.MEGASTORE.ARUBA 


0 KOOYMAN 


DEALS OF THE WEEK 

4 di Mei t/c Diahuebs 10 di Mei 2018, tanten cu tin den stock. 


Oferta ta valido di Diabierna 


TOLEDO SET DI LOCK 

• Combinacion di 2 lock, adecua pa porta pafo 

• Ta inclui 4 yabi cu ta pas riba tur 2 lock 

• 2 entry lock y 2 single deadbolt 

• Solamente obtenibel na Satin Nickel 


■imnuu 


99 ." 

of 4000 Funmiles 


LAMPI LED PA SALIDA 
DI EMERGENCIA 


PROTECION CONTRA 
LADRONICIA 


CAHA FUERTE Y 
CASH-BOX 


■ 100-277V multi voltaje 

■ Bombio inclui 


• 1.22 m 

■ Galvanisa 

• DIY-facil pa instala 


29 ^ 

24." 

of 1000 Funmiles 




29 /^ 

19." 

of 800 Funmiles 


O KOOYMAN MEGASTORE NON-STOP Dl 7AMTE CU 7PM Y DIADOMINGO 9AM PA 2PM 
Kooyman Megastore Av. E. J. (Watty) Vos 20 


WWW.KOOYMANBV.COM 

Pa para mas fuerte 

Colaboracion entre Bus di Salud IBiSA 
y Centro Diabetico ImSan pa detecta 
e pashentnan diabetico na Aruba 




Ultimo Dia pa Paga 


j 


I 


I 


Ultimo dia pa paga 
8 di mei 

Periodo di cuenta 
maart 2018 


1 


UJEB 




Opcionnan di pago 

O Via banco (online) 

Q Oficinanan di Elmar 
O Oficinanan di Gobierno 
o WEB Aruba na Balashi 


■JSSSSuf Balashi 76, Aruba I T. 525 4200 I 

ARUBA N.V, 


E. info@webaruba.com I www.webaruba.com 




REGISTRA PA: 


I Saldo actual 
I Pagonan anterior 
) Historia di pago 
bay; www.webaruba.com 


LOKET 

HABRI 

DIASABRA 
5 Dl MEI 
9am to ipm 



PA MAS INFORMACION BISHITAWWW.SVBARUBA.ORG/CHEQUE 


^ _ mem 

SVb - Seguridad pa Aruba su comunidad 


IMSAN y IBiSA ya pa seis luna caba ta tra- 
hando hunto riba e Bus di Salud. E bus ta para 
regularmente na negoshinan, den barionan y otro 
localidadnan rond di Aruba pa ofrece su servicio 
di chelceo di salud. Diferente midimento, manera 
pisamento, presion, glucose, colesterol y mas, ta 
wordo haci den e bus. Banda di e midimentonan 
aki, e bishitante ta haya conseho di un enfermera 
tocante con eventualmente por desaroya un estilo 
di bida saludabel. 

E ultimo lunanan diferente ‘diabetesverpleegkun- 
digen’ di Centro Diabetico ImSan a yuda riba e 
Bus di Salud. Di e manera alci nan kier detecta 
mas pashentnan (pre)diabetico. Basa riba e inves- 
tigacion di PwC (https://www.pwc.com/gx/en/in- 
dustries/healthcare/casestudies/diabetes-in-Aruba. 
html) ta demostra cu Aruba tin un di e porsen- 
tahe mas halto di pashentnan diabetico na mun- 
do. E cifranan ta mustra cu 16.24% di e pobla- 
cion Arubano ta diabetico, compara cu e 8.33% 
di e poblacion mundial. Mas o menos mita di 
e pashentnan diabetico na Aruba, ainda no sa 
mes cu nan ta diabetico y pa e motibo aki, nan 
no ta ricibiendo cuido medico na e momentonan 
aki. Door di e testnan haci riba e Bus di Salud, e 
enfermera(o) por bisa di biaha si e persona ta un 
pashent diabetico cu mester ayudo medico. Por ta 
tambe cu e persona no ta un pashent diabetico, 
pero e risico pa desaroy’e ta halto. 

Un persona asina por raporta na nan dokter di cas 
of na centro Diabetico di ImSan pa asina evita cu 
ta desaroya e condicion diabetico aki. 

Den e ultimo mita aña ( augustus 2017 te cu maart 
2018), un total di 1600 hende a wordo controla 
riba e Bus di Salud, di cual 12% tin un nivel di 
sucu halto, pa motibo cu nan ta pashentnan dia- 
betico of e risico pa desaroy’e ta hopi halto. 

E bunita di e cooperacion aki ta cu IBiSA y Im- 
San por complementa e siguimento di e pashent- 
nan (pre) diabetico, pasobra hunto nan por con- 
trola mas persona y tin un alcance grandi na e 
poblacion di Aruba. Ademas e enfermera(o)nan di 
Centro Diabetico, despues cu nan haya permiso, 
nan ta tuma contacto cu e personanan cu e nivel 
di sucu den nan sanger tabata mucho halto. Den 
e combersacion telefonico aki e enfermera(o) ta 
recorda e persona pa e traha un cita cu su dokter 
di cas of Centro Diabetico. 

E colaboracion aki ta bay continua durante e prox- 
imo seis lunanan y di e manera aki nos ta spera di 
detecta mas pashent (pre)diabetico. 

Bo tin pregunta tocante e Bus di Salud of di dia- 
betes? 

Tuma contacto cu IBiSA (582 4987) of Centro 
Diabetico di ImSan (524 8888) 

Parlamentario Arthur Dowers 

Hulanda a ordena Rudy Croes 
pa pone radar for di servicio 


Ora cu ta papia di siguridad nacional, 
siguridad di pueblo, no tin espacio pa 
haci weganan politico sin sentido mane- 
ra ex minister Rudy Croes kier haci, se- 
gun miembro di fraccion di AVP, Arthur 
Dowers ta splica. E ex minister di husti- 
cia den gabinete Mike Eman II a mustra 
cu ora cu scucha Rudy Croes na nomber 
di gobierno bisa cu su persona a per- 
miti destruccion di dos radar, ta bolbe 
confirma di con gobierno di Reino den 
pasado a dicidi di kita tur poder for di 
Rudy como titular di husticia lagando 
su e consehero di gabinete Wever Croes 
cu solamente su salario y nada mas. 
“Ora ta papia di asuntonan asina serio 
manera siguridad di nos pais, bo mester 
ta realmente serio y laga tur pero tur 
tipo di trikinan politico un banda, sigur 
ora cu esakinan no ta basa riba berdad 
y ta esun di mas ridiculo cu un hende 
por papia. 


Scuchando declaracion di Rudy cu mi 
persona como minister lo a destrui ra- 
dar di cuerpo policial ta mustra cu e ex 
minister aki ta kere cu tur hende ta guli 
su cosnan manda abou ya cu no sola- 
mente esaki no a cuadra cu berdad, ya 
cu realmente ningun minister por dicidi 
di destrui un propiedad asina costoso y 
importante di pueblo, pero e ta mustra 
na mes momento un falta di seriedad di 
su persona pa atende asuntonan asina 
delicado den e forma corecto. 

Ta mas na su luga pa Rudy bin dilanti 
y conta e berdad di con gobierno Hu- 
landes a ordena su persona y gobierno 
di MEP, pone for di funcion e radar cu 
cuerpo policial tabata uzando mirando 
cu ya caba Kustwacht tabatin su propio 
radar den servicio. 

Hopi cos a pasa pa e decision aki a 
wordo tuma dor di gobierno Hulandes 



pero atrobe como persona responsabel 
ta dificil pa divulga cierto desaroyonan 
cu a tuma luga, ya cu siguridad di nos 
pais ta bin na prome luga. 

Tin desaroyonan cu a tuma luga camin- 
da na luga di e dos radarnan menciona 
sirbi e interes general di siguridad di nos 
pais, a practicamente stroba otro y aki 
Hulanda a dicidi di actua y a ordena 
Rudy como minister e tempo ey, pa des- 
activa e radar cu el a cumpra pa cuerpo 
politicial. 

Mi persona como minister nunca a at- 
ende cu e radarnan aki ya cu tabatin 
un decision caba riba nan pero pa awor 
Rudy bin dilanti y conta un storia sin 
pia ni cabes, no ta algo cu ta mustra riba 
seriedad di gobierno actual pa atende 
cu siguridad di nos pais,” Parlamentario 
Arthur Dowers a mustra. 
Sr Dowers tambe a at- 
ende cu e asunto di cua- 
ter auto cu tin para pa al- 
gun luna caba y caminda 
tambe mustra den su di- 
reccion cu esakinan no a 
keda cla pa wordo uza pa 
cuerpo policial. 

E1 a mustra cu en berdad 
e autonan aki a yega for 
di aña pasa pero nan no 
tabata completamente 
eldpo pa wordo pone den 
servicio mesora y mester 
a inicia henter un proce- 
so pa esald tuma luga y 
mientras tanto gobierno 
a cambia y e gobierno ac- 
tual tin cu percura pa e 
autonan aki ta den ser- 
vicio. 

MOTHERS DAY BRUNCH 

Sunday, May i3th from ioAM - 2PM 

$J7 per person 

Children 6-12 years eat for half price, o - 5 years eat for free 
Aruba Marriott Resort # L,G, Smith Roulevard 101 * 520-6312 

Casi 20 mil florin na material di construccion horta 


DIAMARS, pa banda di 7’or di mainta, Central ta 
manda patruya riba Veld di Caribe pa un ladronicia. 
Eynan a papia cu e homber G., lcende a declara cu e 
ta foreman di G&F Contractor. Riba dia 30 di April, 
banda di 4’or y mey di atardi, el a bandona e tereno. 
Nan ta bezig cu un construccion pa Economic Car 
Rental. Actualmente e tereno no tin un adres ainda. 
E tereno ta cera cu hekwerk. Tambe den e area cera 
tin algun container cu tabata habri y cu tin hekwerk 
banda panort cu ta habri. 

Ora cu a controla dos di e containernan cu tabata 
para pafo di e tereno cera, banda pa nort di edi- 
ficio den construccion di Economic, por a mira cu 
desconocinan a corta e hangslot pa por a drenta 


den e container. Di un container berde nan a bay 
cu cuater motor di rolluik y for di un container cora 
nan bay cu mas di 80 hekwerk di e marca Chainlink 
Heras. E compania aki ta e uniconan cu tin e hek- 
werknan aki na Aruba. Tambe nan a corta e hangslot 
di e hekwerk banda panort pa asina subi e tereno. 
Riba e tereno nan a drenta den un container cu ta 
poni banda pabao di e edificio. Nan a kibra e slot y 
a bay cu varios material di trabao. Nan a bay cu un 
delco grandi di e marca Miller, dos grindmachine di 
e marca Ruby y un lassermachine di e container. 

E balor di e hekwerlman ta di mas of menos 15 mil 
florin. Keho a wordo tuma. Central a wordo poni na 
altura. 


COMMERCIAL 

REFRIGERATION 


QFRVICE & repair 

Otl\” 1 1— nrocery Stores 

for Resorts, Restaurants & Grocery ^ 



i/Fast Response 

i/Solution Oriented 

i/Reliable Services 

i/Improve & Extend Unit Efficiency 
and Effectiveness 

S Malfunction Prevention 



■i 

AlR COND1TIONINC « REFR1CERATION 


CONTACT US: 

A Caya Ernesto Petronia 45 
T 588.2860 C 563.3766 
E fertecnv_mfer@outlook.com 
Mi airconditionin garuba 
Opening Hours 
Dialuna - Diabierna: 8am - 5pm 
Diasabra: 9am - Ipm 


Problema cu musica 
demasiado duro 

DIAMARS, comandante na warda a 
manda patruya na un percela na Sabana 
Liber pa desordo di musica. Eynan por a 
mira un cantidad di 15 auto dilanti di e 
adres y tabata tin 8 persona, di cual al- 
gun hende muhe tabata papiando pafo. E 
musica mes tabata bin di e cas. 

Polis a papia cu un di e hombernan na 
e sitio, kende a declara cu e doño W no 
tabata tey. E1 a wordo poni na altura di 
presencia di polis y pon responsabel pa 
baha e volumen di e aparatonan electron- 
ic pa evita molester cerca e bisiñanan. E1 
a declara cu e lo haci su best y cu de bes 
en cuando cu e porta di patras habri, por 
scucha e zonido pafo. 

Tambe el a laga sa cu lo tene cuenta cu 
esalci y cu e no lo pasa mas. E1 a wordo 
adverti cu si esaki mester ripiti, polis lo 
tuma accion. Comandante na warda a 
wordo poni na altura. 

"Minister Dangui Oduber ta sostene e proyecto "Ban Cultiva" 


SEGUN ‘World Health Organisation’ e falta di 
activdad fisico y come saludabel ta factornan di 
riesgo grandi pa obtene un di e enfermedad cro- 
nico no transmitibel. 

10-16% di cancer di pecho, cancer di tripa y diabe- 
tes y 22% di tur enfermedad cardiovascular rond 
di mundo ta debi na falta di actividad fisico. 

Segun e health monitor, 15.1% di e Arubianonan 
entre 25-65 aña ta categorisa den riesgo halto ta 
extremadamente halto door di obesidad. 

E prioridad di e gobierno aki ta pa pone e hende 
central. Danqui Oduber ta bisa cu como Minister 
di Salud y Deporte su vision ta pa “haci nos pobla- 
cion uno mas saludabel”. Un nutricion balansa y 
movecion ta cardinal pa logra e meta aki. Un di e 
maneranan pa yega mas cerca di nos hendenan ta 
por medio di e Centro di Barionan. Pa e motibo aki 
Minister di Salud y Deporte ta duna tur su coop- 
eracion por medio di programanan di nutricion y 
actividad fisico den e proyecto “Ban Cultiva”. 

E programa aki cu lo wordo ehecuta den diferente 
bario riba diasabra entre 3.00 pm- 09.00 pm. Du- 
rante e orarionan aki lo tin diferente actividad re- 
laciona cu diferente topiconan di importancia pa 
nos hendenan. 

Pa cu e Ministerio di Salud y Deporte lo tin pro- 
gramanan interactivo cu lo enfoca riba nutricion. 
Durante e programa aki famianan lo por cera 
conoci riba un forma atractivo y interactivo kico 
nutricion saludabel ta encera. Un ehempel ta un 
programa manera “siña lesa etiketa di cuminda”. 
Riba tereno di actividad fisico lo tin diferente ac- 
tividad di movecion divertido specialmente pa nos 
muchanan y hobennan entre 9-12 aña di edad. 
Tambe e BUS di SALUD lo ta presente pa midi 
sucu, presion y colesterol di esnan presente. Lo bay 
tin un Praktijk Ondersteuner Huisarts (POH) pre- 
sente cual ta specialisa riba e tereno di diabetes 
y malesanan cronico/ cardiovascular. Na momento 
cu detecta iregularidad den e datonan lo actua de- 
bidamente riba esaki. 

E programa aki ta comienso di e diferente pro- 
gramanan den e plan di prevencion di Ministerio 
di Turismo, Salud y Deporte. Minister di Turismo, 
Salud y Deporte ta brinda tur su cooperacion na 
Minister di Asuntonan Social y Labor 






AwfrtRUPCION 



Nos lo ta actualisando nos sistemanan di transaccion electronico y tambe red 
di CashNet cuminsando 00:01 AK riba 6 di mei 2018 (despues di meyanochi 
di diasabra 5 di mei) te 06:00 AM, riba 6 di mei 2018 (diadomingo mainta). 

E siguiente sistemanan lo wordo impacta durante e interupcion: 

1. Tur ATM (machine di lanta placa) y terminal di POS (punto di pago) lo ta for di servicio. 

2. Ningun tarheta di Bancomatico di MCB Group lo funciona durante e periodo aki. 

3. E red di CashNet lo ta for di servicio, sinembargo miembronan di CashNet (RBC Bank y 
Banco di Caribe) lo por procesa nan tarhetanan riba nan propio machinenan di ATM y 
POS. Credit Card di MCB Group (VISA, AMEX y MasterCard) lo por sigui wordo usa riba 
ATM y POS di otro banco. 

4 Servicionan di Telebanking lo no ta funcional. 

5. Internet banking pa negoshi: "Direct Business" y "Direct Corporate" lo ta for di servicio. 

Nos ta ofrece nos mas sincero disculpa pa cualkier inconveniencia. 


0CMB 

CARIBBEAN MERCANTILE BANK 


|cmbnv.com ncmbnews 


Bo banco amigo 

[Jcmbnv nbobancoamigo 

Aruba Tourism Authority cu reunionnan clave interno na Merca 




E siman ald a tuma luga e US Data Summit 2018. Esaki 
ta un encuentro importante pa Oficina di Turismo Aruba 
(A.T.A.) ya cu ta analisa e estadisticanan di nos mercado tur- 
istico principal. 


Di e forma aki ta determina ahustacionnan necesario pa loke 
ta maneho y mercadeo di nos isla como destino. E agenda di 
topiconan cu ta cubri den e reunion aki ta cu puntonan am- 
plio di interes cu ta varia, for di acomodacion y atraccionnan, 
te na mantencion y ampliacion di segmentonan. 


Di Aruba Tourism Autority, CEO Ronella Tjin Asjoe-Croes, 
CMO Sanju Luidens-Daryanani, Gerente di Strategia, Inves- 
tigacion y Planificacion Melanie Evans-Kelly y Specialista di 
Investigacion Kareline van der Linde, a biaha pa New York pa 
e acontecimento ald. 


Den dos dia a reuni riba un total di diesdos diferente punto. 
Esald ta nifica ricibi, procesa y analisa un cantidad grandi di 
informacion. 

Entre e topiconan riba e agenda tabatin entre otro ‘Roadmap 
Towards Attracting High Spenders’ cu ta basta cla cu su ob- 
hetivo ta pa haya bishita di turista cu ta gasta hopi. Ademas 
a combersa di ‘Continued Focus on Geographic Diversifica- 
tion’ cu ta bay mas profundo den e cinco strategianan cu 
A.T.A. a identifica pa determina kico lo ta e mescla corecto di 
portfolio di mercado pa e periodo 2018-2021. Na su turno, e 
topico aki ta reparti den varios otro tema incluyendo e strate- 
gianan necesario pa atrae bishitantenan durante e lunanan 
cu mas tin mester di dje cu ta mei, juni, september y october. 
A.T.A. ta studia e mercado di esnan cu ta bishita nos isla pa 
prome biaha. Esaki ta un segmento cu nos entidad encarga 
cu maneho y promocion di Aruba como destino, tin e meta 
fiha di laga crece cu un 4.6% den 2018. Otro tema cu A.T.A. 
lo trata ta e prestacion di nos isla mey mey di e diferente gen- 
eracionnan. Aki tambe lo tin un enfoke special riba e grupo 
di ‘millennials’ cual ta un cu A.T.A. ta trahando extra riba dje 
durante ultimo cinco aña. Aki ta papia riba ki tipo di cam- 
paña publicitario tin mester, e resultado di influencers, tema 
di experiencia autentico y acercamento specifico atrabes di 
media social. Adicionalmente tambe lo elabora riba segmento 
specifico manera famia y honeymooners, entre otro; e com- 
portacion di consumo, con pa laga e repeaters sigui bin Aruba 
y e cambionan den oferta di acomodacion. E US Data Sum- 
mit ta un evento cu ta tuma luga un bes pa aña. 

Un herido den accidente entre Scooter y auto 




CU ORGUYO NA DEFENSA Dl ARUBA 


APLICA PROME CU 19 Dl MEI 2018 !! 


Cu e carera como militar di Aruba (ARUMIL) bo ta scoge pa stabilidad, siguridad y pa e balornan fundamental: 
disciplina, responsabilidad y union. 

Tareanan: 

Eherce trabounan individual of den grupo, den circunstancia normal y pisa, 
tanto riba tera como lama, pa por ehecuta activitadnan y tareanan general, 
individual, militair y di vigilancia, door di: 

• ehecuta operacionan militar; 

• entrena y actua (con)hunto cu unidadnan di defensa den region di Caribe, 

Cuerpo Policial Aruba y otro unidadnan di vigilancia y siguridad; 

• duna sosten militar den situacionan di escalacion pa juda mantene 
ordo publico y den caso di un desaster; 

• encarga cu e siguridad y vigilancia di edificionan y terenonan di defensa 
na Aruba; 

• ehecuta tareanan pa cu ceremonianan militar; 

• encarga cu diferente tareanan militair na Marinierskazerne Savaneta; 

• brinda apoyo y duna sosten na e proyecto di Formacion Social (FS). 

Rekisitonan: 

• sekso masculino; 

• na comienso di e formacion militar na oktober 2018 no mas jong cu e edad di 18 ni mas bieu cu 24 aña; 

• inscribi como ciudadano den e registro civil na Aruba; 

• di nacionalida Hulandes; 

• den posecion di un EPB-doorstroom diploma of un estudio ekivalente. Candidatonan den examenklas tambe por 
aplica. Candidatonan cu un HAVO-diploma of MBO-diploma nivel tambe por aplica pa e formacion militar pa oficial : 

• mester tin bon condicion fisico, mental y mester por landa. Esaki lo wordo determina door di un test medico, 
psicologico y tambe pa medio di un sporttest y un test di landamento; 

• mester por cu stress, tin dominio propio, ta perseverante y tin bon habilidad social; 

• dominio di e idiomanan Hulandes y Papiamento (test verbal y por escrito); 

• mester entrega un declaracion reciente di bon conducta di Ministerio Publico Aruba. 

Un comision lo determina si e candidato ta apto pa e funcion di militar di Aruba. 

Salario: 

E salario inicial ta Afl. 2.285,00 bruto pa luna cu posibilidad pa aumento te na un maximo di Afl. 3.425,00 bruto pa luna, segun 
e ordenansa salarial pa militar di ARUMIL. 

Particularidad: 

• e ordenansa di servicio militar obligatorio di Aruba (Dienstplichtverordening van Aruba) y otro ordenansanan di 
posicion huridico vigente ta aplicabel pa ARUMIL; 

• e formacion militar te tuma lugar na Corsow y tin un duracion di mas of menos 12 luna. Tin e posibilidad pa un bes 
pa luna bin Aruba. Durante e periodonan di vakantie di e basenan militar tambe lo ta posibel pa bin Aruba; 

• despues di termina e formacion militar cu exito ta firma un contracto cu pais Aruba pa un periodo maximo di 4 aña. 

A base di e prestacion por renoba contracto pa periodonan di maximo 2 aña te na e edad di 30 aña; 

• siguientemente tin e posibilidad pa drenta den un departamento uniforma di gobierno of ta sigi den sector comercial. 

Con pa aplica y mas informacion: 

Tuma contacto e departamento di recurso humano na Marinierskazerne Savaneta riba email : Wervinq.Arumil(a)mindef.nl 
of riba e numbernan di telefon (+297) 522 5405 y 522 5407. 



DIAHUEBS mainta 
polis a bay e crusa- 
da pabou di Misa di 
Tanlci Leendert, pa 
un accidente entre un 
scooter y auto. 

Na yegada di polis y 
ambulance, nan a topa 
cu e motociclista ariba 
acera drumi y tawata 
herida. 

Por a mira un Nissan 
Sylvia tambe para na e 
sitio. 

A resulta cu e Nissan 
Sylvia biniendo di 
nort, a haya un chance 
pa subi e caminda. 

Lolce e chauffeur di e 
Sylvia posiblemente lo 
no a mira, tawata cu 
tin e scooter biniendo. 
E scooter no por a evi- 
ta y a dal contra e Syl- 
via, heridando su mes. 
Personal di ambulance 
na e sitio, mes ora a 
prepara e motociclista 
y a transporte pa Hos- 
pitaal. 

Aruba Bank MegaSmart car sale "Scan it, Own it!" 

Cumpra bo auto na Mei 2018 y cuminsa paga na Januari 2019 



ARUBA BANK ta lansa su campaña anual di benta di auto mas grandi 
di Aruba “MegaSmart Car Sale”, e aña aki durante henter luna di Mei! 
For di awe mes por bishita www.megacar.aw of pasa na bo car of motor- 
cycle dealer di preferencia, pa selecciona y aplica pa bo auto, cu pre aprobacion den 24 
ora y cuminsa paga te Januari 2019. 

Ariba www.megacar.aw tin diferente features special pa yuda bo: 

• MegaSmart Chat cu representante disponibel di dialuna pa diabierna entre 8.00am - 8.00pm; 

• Guia pa yuda bo scoge e modelo di auto cu ta fit den bo budget; 

• Scanner cu ta yuda bo cu tur informacion di e auto cu bo ta desea. 

Scan e sticker ariba e auto di bo soño! 

Bay na www.megacar.aw for di bo Smartphone, click ariba e “Scanner” pa scan e sticker y asina ricibi tur informa- 
cion di e modelonan di auto disponibel. 


Pa haci e proceso mas lihe, por aplica online riba www.megacar.aw y: 

1. Yena informacion di cliente. 

2. Ricibi bo “Pre-approval Voucher” cu ta inclui e suma di bo budget; 

3. Bishita cualkier agencia di auto pa scoge e auto di bo gusto cu e suma ariba bo “MegaSmart Voucher”. 


Ademas di esaki lo tin oportunidad pa aplica tambe durante di e MegaSMART Shopping Night cu on-the-spot 
approval diaranson 23 di mei 2018 na bo car dealer di preferencia. Representantenan di banco lo t’ey pa tuma bo 
aplicacion y duna pre aprobacion cuminsando for di ó.OOpm pa 9.00pm. 

Cumpra bo auto of motorcycle cu un prestamo di Auba Banlc, cu “0” downpayment y un periodo pa paga bek cu 
por bay te cu 7 aña dependiendo di e prijs di e vehiculo. Tur esaki combina cu un interes atractivo di solamente 
6,5% (interes efectivo ta varia entre 6.60% - 6.65%). Durante di e periodo indica e cliente tin e opcion pa cumpra 
awor y cuminsa paga te cu januari 2019. Tin posibilidad tambe di ricibi descuento ariba seguro di auto. 

Pa mas informacion di Auba Bank su rate special pa Platinum Banking y Corporate Banking, tuma contacto cu bo 
Account Manager. Sigui nos ariba nos Facebook page: https://www.facebook.com/Aubabank/ y Instagram @Auba 
Banlc N.V pa lceda bon informa. 

Hubileo na Cuerpo Policial Aruba: 
30 aña sirbiendo cu alma y curason 






DIARANSON 2 mei 2018 a tuma luga un ceremonia special pa agentenan 
policial cu a cumpli 30 aña den servicio den Cuerpo Policial Aruba. 30 aña den un 
organisacion policial ta rekeri hopi responsabilidad, disciplina y respet. Un logro 
grandi asina ta conta cu agente policial cu basta aña di experencia tanto den nan 
trabou diario pero tambe pa sirbi nos comunidad. 

Korpschef Sr. Hoo a haci entrega di nan decreto gubernamental den presencia di 
famia, coleganan y sernan keri. 

Agente policialnan cu a celebra nan 30 aña Hubileo ta den personanan di: 

Sra. Jacqueline J. De Windt - Hoofdagent lste ldasse Barrio Reggiseur Districto 3. 
Sr. John F. Van der Biezen - Hoofdagen lste ldasse Specialist Centrale Post. 

Sr. Robert L. Marsdin - Hoofdagent zaakbeheerder DAR unit 3. 

Cu pasion y dedicacion nan a sirbi nos comunidad y awe nan ta celebra 30 aña 
trahando den nos organisacion policial. Un pabien na nos coleganan y cu Dios 
guia boso cu mas aña den KPA. 

Parlamentario Jennifer Arends-Reyes 

E localidad di MDC proponi pa Minister no ta ideal 
pa acomoda e grupo di muchanan di 'Dornasol' 


DURANTE tratamento di presupues- 
to, e centro multi-disciplinario, conoci 
como MDC, tambe a haya atencion di 
Parlamento, caminda miembro di frac- 
cion di AVP, sra Jennifer Arends Reyes, 
a mustra riba e preocupacion grandi di 
trahadornan di e centro aki, despues 
cu nan a ricibi informacion riba plan- 
nan riba eventual cambionan cu Min- 
ister di Enseñansa kier introduci na e 
centro. 

Parlamentario Arends-Reyes a sigui 
mustra cu no solamente miembronan 
di fraccion di AVP a efectua un bishi- 
ta na e centro aki, pero tambe a ricibi 
carta di tanto sindicato y trahadonan 
di e centro aki na unda nan ta mustra 
nan preocupacion grandi pa loke Min- 
ister a informa loke ta su pensamento. 
“Un otro mocion cu fraccion di AVP a 
presenta durante tratamento di presu- 
puesto, ta relaciona cu e centro multi 
disciplinario MDC, cu ta situa na Da- 
kota cu ta un centro cu ta haci trabou 
specialisa den dia, sigur sosteniendo 
maestro- y scolnan pero tambe mayor- 
nan organisando diferente workshop y 
otro actividadnan.” 

Fraccion di AVP a efectua un bishita 
na e centro aki pero tambe a ricibi 
diferente carta di personal di e centro 
ld den cual nan ta mustra nan preocu- 
pacion grandi pa informacion cu nan 
a ricibi for di minister relaciona cu e 
centro aki cu e lo bay tuma. 

Un di e decisionnan aki di e minister 
tin di haber cu personal caminda cua- 
ter miembro di personal di e centro aki 
a bay ‘ter beschikking’ y a trata aki di 
un grupo di persona cu ta specialisa 


riba diferente aspecto y tereno pa cu 
centro aki, cu ta di vital importancia 
pa yuda muchanan cu mester di guia 
y sosten y awor e trahadonan aki ta 
cay afo y no a pone ningun reempla- 
sante na nan luga. Esaki ta trece pre- 
sion extra riba personal existente cu 
ta draai awor na e centro muliti-disci- 
plinario ald. 

Pa loke regarda e mocion cu fraccion di 
AVP a presenta durante tratamento di 
presupuesto y cu a wordo aproba tam- 
be pa Parlamento, nos ta urgi e minis- 
ter pa scucha locual ta e peticionnan 
di personal di MDC y sigur un di nan 
en particular, cu nan a enfatisa y cu ta 
skirbi tambe den e mocion, mustran- 
do riba un carta fecha 18 di februari 
cu nan a entrega na minister. 

Den e carta nan a pidi en particular pa 
e grupo di muchanan, cu ta e ‘klusterd’ 
cu ta carga e nomber di Dornasol, cu 
no ta cay bou di MDC, pero DPS. Nan 
localidad den Centro di Bario Dakota 
a wordo cancela y intencion di e 
minister segun e informacion cu el 
a duna personal di MDC, ta cu e 
grupo aki lo wordo acomoda den e 
edificio di MDC. 

Preocupacion di e personal pa 
cu e grupo aki, ta cu e gru- 
po aki caminda nan kier 
ubica nan den e centro, 
no ta adecuado ya cu 
tin diferente localidad- 
nan den e centro aki 
specialisa. 

Un di e localidadnan 
aki ta e ‘observatieka- 
mer’ cu tin microphone 


den dak, tin spiel di dos banda, cashi 
cu sigur no ta un localidad banda di 
otro oficinanan cu no ta apto pa hinca 
un grupo di mucha. 

No tin baño mientras cu e grandura 
di e localidad no ta apto pa muchanan 
y cu e mocion entrega nos a haci un 
suplica riba e minister pa scucha e per- 
sonal di MDC pasobra ta trata di algo 
serio y no ta pa e personal mes pero pa 
bienestar di e muchanan tanto di es- 
unnan di Dornasol, cu ta riba presu- 
puesto di DPS y nan no ta cay bou di 
MDC, pues ta pidi pa minister ubica 
e grupo aki na n otro localidad cu por 
brinda e muchanan aki tur loke nan 
tin mester pa sigui desaroya nan mes,” 
Parlamentario di fraccion di AVP, Jen- 
nifer Arends Reyes a declara. 






AWEMainta 


19 


Diabierna, 4 Mei 2018 


Lider di fraccion di MEP ta papia 
di seguridad na nos fronteranan 



LIDER di fraccion di MEP, sr. Rocco Tjon, despues di a 
tuma nota di diferente comunicado di prensa encuanto 
ilegalnan cu ta subi tera a reacciona riba esaki durante 
conferencia di prensa semanal. 

Primera linea di defensa 

No ta un secreto cu e sistema di radar actual tin su defi- 
ciencianan. Pa lolce ta trata e sistema actual e ta wordo 
supervisa door di Corsou. Steunpunt na Aruba tin e asi- 
na yama “uitlees mogelijkheid” pero esaki den nos con- 
cepto no ta suficiente. Ta conoci cu den pasado Aruba 
tabatin su propio “walradar” pero na aña 2011 (8 maart 
2011), un decision a base di finansa, a dicidi pa deshaci 
di nos propio radarnan. Ta sumamente importante pa 
pais Aruba tin su propio sistema di radar y esaki ta posi- 
bel pa un suma rasonabel. 

Segunda linea di defensa 

Importante ta pa unidadnan maritimo y esunnan na tera 
por wordo dirigi a base di informacion. E informacion 
aki ta wordo genera door di e sistema di radar. 


Nos lo haci pregunta por escrito pa haya sa ki tempo lo 
institui e unidad di “lcust surveillance”. Ta importante pa 
e vehiculonan cu e unidad aki bay haci uzo di dje wordo 
elcipa cu un “mobile surveillance system” cual lo eleva 
siguridad di e trahadonan. Mas ainda si tene cuenta cu e 
area isola caminda e controlnan aki ta wordo eherce. 

Radar bou maneho di Aruba 

Un sistema di radar bou maneho di Aruba lo percura pa 
Aruba obviamente semper wordo prioritisa. Mas ainda e 
lo percura pa unidadnan policial por wordo dirigi mucho 
mas miho. 

Na final di dia unidadnan policial ta wordo dirigi door di 
central di polis y no door di “Guarda costa”. Informacion 
mester wordo duna mas liher posibel na e unidadnan sin 
un “schakel” di mas den e cadena. 

Adicional si banda di “Kustwacht” nos Cuerpo Policial, 
manera tawata e caso prome cu 2011, por mira y analisa 
movemento maritimo, esalci lo contribui tambe na un 
miho control entre departamentonan. 

Minister Dangui Oduber a 
reuni cu organisadonan di 
Soul Beach Music Festival 



MINISTER di turismo, salubridad y deporte 
a reuni recientemente cu organisadonan di Soul 
Beach Music Festival. E aña aki lo ta e di 18 edi- 
cion di e evento aki. E evento aki lo bai ta uno 
grandi caminda lo spera sigur 5000 turista entre 
dianan 23 y 28 di mei 2018. 

E line-up ta consisti di artista nan manera Alicia 
Keys, cu ta ganadora di varios Grammy Award, 
Guy Maxwell, Sevyn Streeter y pa comedy night 
lo t’ey e famoso Marlon Wayans. 

Minister Dangui Oduber ya caba ta den nego- 
ciacion nan pa locual ta trata Soul Beach Mu- 
sic Festival 2019 cu ta priminti di bira un exito 
grandi otro aña cu artista nan renombra interna- 
cionalmente. Minister Dangui Oduber ta con- 
venci cu evento nan asina ta atrae turismo di 
calidad pues ta pas den su vision pa cu turismo 
di nos pais. 

Minister Dangui Oduber ta invita pueblo di 
Aruba pa atende e di 18 edicion di Soul Beach 
Music Festival. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 3 May, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.36 

1.38 


1.40 

Zwitserse frank 
(per 100) 

CHF 

178.39 

179.11 


179.91 

Pond sterling 

GBP 

2.35 

2.40 


2.46 

Japanse yen 
(per 10.000) 

JPY 

161.53 

163.00 


164.64 

EURO 
(per 100) 

EUR 

211.65 

213.58 


215.73 

Deense kroon 
(per 100) 

DKK 

27.69 

28.41 


29.21 

Noorse kroon 
(per 100) 

NOK 

21.13 

21.85 


22.65 

Zweedse kroon 
(per 100) 

SEK 

19.12 

19.84 


20.64 

Parlamentario Alan Howell 


Un danki na e polis cu mi ta 
considera un heroe kitando 4 
handgranaat fo # i circulacion 



PARLAMENTARIO Alan Howell cu sentimentonan 
di aprecio y orguyo pa cu e trabou realisa pa Cuerpo Poli- 
cial, a indica cu awo mas cu nunca e ta sinti un satisfac- 
cion grandi di por a presenta e mocion di gevarenpremie 
pa entre otro polisnan. 

Durante tratamento di presupuesto di Pais Aruba 2018 
den Parlamento, e Parlamentario di POR cu sosten di e 
fraccionnan di coalicion a presenta e mocion cu ta urgi 
Gobierno pa bin cu un ‘Gevaren Premie’ pa luna riba 
salario di esnan cu ta cay bou categoria di Algemene Op- 
sporingsambtenaar y di esnan cu ta cay bou categoria 
di Bijzonder Opsporingsambtenaar, Douane, Personal di 
CEA den KIA y Bewakers di KIA, Guarda Nos Costa y 
Brandweer den e menor tempo posibel. E mocion aki a 
wordo aproba tambe. 

Alan Howell ta bisa “e cos ki no ta wega shonnan. 



Un polis ta pone su bida na peliger pa scapa su pueblo ki- 
sas di un desaster. Hopi biaha nos ta lubida cu polisnan 
tambe ta yiu di mama y tata”. 

Por a mira con recientemente con un miembro di Cuerpo 
Policial a bay e “extra mile” pa detene un persona ilegal 
cu pa colmo 4 handgranaat riba dje. “Tur hende por ima- 
gina con robes cos por a bay durante di e detencion of 
si e bandido aki lo a logra scapa di e agente policial aki. 
Ami Alan Howell kier a gradici e agente policial aki di 
curason pa scapa nos pueblo di un desaster y pa e curashi 
cu el a demostra door di expone su bida y no a worry cu 
a resulta herida pa logra detene e bandido exitosamente. 
Mi ta considera e polis en cuestion aki un heroe. Pabien 
tambe na e otro agentenan cu tambe a detene algun ile- 
gal den un forma relampago”, Alan Howell a finalisa. 

*Riba potret por mira con e brasanan di e agente a lceda 
despues di e detencion 

Raporta dañonan den nos infrastructura, naturalesa y mas via InfrAruba 



AYERA Ministerio di Desaroyo Teritorial, Infrastructura 
y Medio Ambiente conhuntamente cu representantenan 
di diferente departamento gubernamental a lansa e 
portal nobo Infraruba.com. InfrAruba ta un plataforma 
moderno unda cu comunidad di Aruba mes por cuminsa 
coopera den locual ta cuido di nos infrastructura, 
medio ambiente/naturalesa y barionan na un forma mas 
participativo. 

Pa algun luna caba gobierno conhuntamente 
cu diferente departamentonan/instancianan 

gubernamental a bin ta desaroya un proyecto 
nobo na bienestar di comunidad di Aruba. 
“E ministerio ultimamente ta enfoka no solamente den 
desaroyo di infrastructura, pero den crea balansa di loke 
ta desaroyo infrastructural economico y proteccion di 
nos medio ambiente, como tambe e bienestar y calidad 
di bida di nos hendenan den cada bario,” minister 
di Infrastructura Otmar Oduber ta expresa. Awor 
ciudadanonan mes por yuda e departamentonan pa 
por eherce nan trabao y di otro banda percura pa crea 
mas eficiencia logrando productividad tambe dentro di 
departamentonan di gobierno via InfrAruba. Henter 
comunidad awor por ta vigilante pa yuda eherce e control 
necesario cerca un meldpunt cu ta bay tin su centro 
na e Task Force di Bureau City Inspector. Infraruba ta 
crea e oportunidad pa raporta y yuda hende bira mas 
consciente pa stop di comete cierto infraccionnan 
contra nos medio ambiente y naturalesa principalmente. 


Cu e plataforma alci tambe e diferente departamentonan 
por tin un miho bista y mas informacion disponibel na 
nan pa por actua debidamente. 

Departamentonan envolvi 

E portal aki pues lo funciona den cooperacion y esfuerso 
mutuo di diferente departamento gubernamental encarga 
cu nos infrastructura y medio ambiente. Infraruba ta un 
portal pa brinda e oportunidad na comunidad di Aruba 
pa yuda den e proceso di mira kico ta bay robes den 
diferente area. Tambe si bo topa cu cualkier infraccion cu 
bo ta desea pa raporta pero bo no tin acceso na internet, 
e servicio ta duna bo oportunidad pa por yama e 
departamento concerni cu locual bo kier raporta anto un 
representante lo yuda bo cu esaki. E departamentonan 
envolvi ta Departamento di Infrastructuray Planificacion 
(DIP), Departamento di Obra Publico (D.O.W), F.C.C.A, 
D.L.V (Kadaster), Serlimar, Departamento di Naturalesa 
y Medio Ambiente (D.N.M), Bureau City Inspector, 
Departamento di Inspeccion Technico (D.T.I.) y Parlce 
Nacional Arilcok. Na mes momento e meta di InfrAruba 
tambe ta pa e departamentonan aki por brinda un 
servicio mas inovativo, responsabel y eficiente basa riba 
hechonan. Na e forma aki e diferente departamentonan 
di gobierno por tin un miho bista riba kico tur ta bayendo 
robes y unda tur mester actua, haci algun trabao of 
ahustacion, y por ta mas envolvi cu e comunidad mes pa 
resolve problemanan. 

o mes 


Duna Caesar loke no ta di Caesar 

Skirbi pa Armand Hessels 



MAS o menos 25 aña 
pasa, ami -hunto cu 
algun otro persona- a 
purba intensivamente 
di realisa e proyecto 
‘Caminda pa bicicleta 
na Aruba’. Pa logra 
e meta aki, a funda 
FACABI (Fundacion 
Arubano Caminda pa 
Bicicleta). Esaki a logra 
di haya e cooperacion 
di DOW pa e diseño 
tecnico. Ademas el 
a ricibi promesa pa 
cooperacion financiero 
di varios instancia. 
Asina mes mi a para 
mi esfuersonan pa e 
proyecto di un dia pa 
otro. Esaki tabatin dos 
motibo. 

Patronahe politico 
Como cu tabata trata di 
un inversion basta halto, 
mi a acerca Flulanda pa 
asistencia financiero. 
E representante di 
Flulanda di e tempo ey 
a declara cu e proyecto 
tabata excelente pa 
Aruba. Ademas e 
tabata un proyecto 
relativamente barata cu 
Aruba lo por y pues lo 
mester financia for di 
su propio medionan. 
Segun e, si Flulanda 
lo financia e proyecto, 
Flulanda lo asumi e 
responsabilidad di 
Aruba. Mientrastanto 
Aruba lo sigui sin 
problema cu su mal 
maneho financiero, 
entre otro pa medio 
di su nombramento di 
personal. Flulanda no 
kier a coopera n’esey. 


Placa bou di mesa 
Den e mesun periodo 
mi tabatin un encuentro 
cu un funcionario halto 
di Aruba mes. E1 a pidi 
informacion tocante 
desaroyo di e proyecto. 
Despues di a dun’e 
e ultimo avancenan 
tecnico y financiero, el 
a puntra’mi “si nos a 
tene cuenta cu placa pa 
Minister”. 

Riba mi peticion pa 
mas splicacion, el a 
clarifica cu “e Minister 
solamente lo aproba 
e proyecto pa medio 
di su firma si lo pag’e 
p’esaki”. Riba mi 
observacion cu tabata 
trata di un proyecto pa 
comunidad sin ningun 
lucro financiero di nos 
parti, el a contesta 
cu esey no ta forma 
ningun prioridad pa e 
Minister duna su firma. 
Pa mi, esey tabata fin 
di mi participacion na e 


proyecto. Bou di ningun 
circunstancia mi tabata 
dispuesto pa contribui 
na enrikecimento 

propio di un Minister. 
No tabatin sentido 
pa entrega un keho 
pasobra tabata mi 
palabra contra esun di 
un funcionario halto. 
Pasobra e Minister 
mes a keda pafo di 
e combersacion. E 
tabata mucho ocupa cu 
firmamento di permiso 
cu tabata cay bou di su 
responsabilidad. 

Dudoso 

Pero esey no tabata tur. 
E Minister concerni 
tabata e prome di a ricibi 
un I<B for di Fhilanda pa 
motibo di su accionnan 
dudoso como Minister 
di husticia. 

No ta por nada raport 
Koerten di Servicio di 
Inteligencia di Aruba 
(AVD) adedicaatencion 


na dje. Pa motibo di e 
desconfiansa entre e 
Minister ey y AVD, e 
ultimo aki a mira su mes 
obliga pa deposita tur 
su documentonan bou 
di proteccion militar na 
Corsou. 

Guia ehemplar? 
Sinembargo, dentro 
di e mundo politico, 
aparentemente e ta 
figura como guia 
ehemplar. P’esey a dicidi 
pa dun’e honor dor di 
presta su nomber na un 
boulevard importante. 
Pa hopi hende cu sa 
miho, esaki ta un bofta 
duro den nan cara y e 
di tantisimo muestra 
di arogancia politico. 
Pasobra aparentemente 
ainda e mundo politico 
ta sali for di punto di 
bista cu nan por tuma 
haci henter comunidad 
sin cu esaki ta protesta. 
P’esey tambe, e 
Gabinete nobo, cu a 
pone bon gobernacion 
y integridad como su 
puntonan di enfoke 
mas importante di su 
maneho, di ningun 
manera por honra e 
intencion di e Gabinete 
anterior pa dunamento 
di nomber di e ex 
Minister concerni na e 
boulevard. 

Maneho 

Mientrastanto mas 
y mas ciudadano ta 
compronde cu ‘politica’, 
durante decada, a 
perhudica Aruba 

masha. Solamente pa 
e motibo alci nos ta 


haya nos mes den un 
situacion financiero 
hopi serio. Esey no ta 
afecta solamente nos tur 
awor, pero tambe nos 
yiu- y nietonan. P’esey 
tambe no por pasa 
(mas) cu nos lo honra 
politico cu a duna un 
aporte n’esaki, cu nan 
nomber pa un caminda, 
corda pa un boulevard 
asina importante. 

Proposicion 

P’esey mi proposicion 
pa no presta nomber di 
politico mas pa caminda 
publico (importante), 
edificio of plaza. Cu 
excepcion si por prueba 
contundentemente y 
sin contra-argumento 
cu e persona ey di 
berdad a hunga un papel 
sumamente positivo pa 
desaroyo di Aruba. 
P’esey lo por duna e 
boulevard en cuestion 
miho e nomber di 
BonBini Boulevard. 
Esaki lo ta muestra di 
nos hospitalidad na 
esunnan cu a caba di 
aterisa y cu di berdad 
ta duna un aporte 
importante na nos 
economia. 

Di mes, mi no ta dje 
negativo ey pa, den caso 
cu ‘politica’ ta lceda 
insisti pa un muestra 
di honor, pa dun’e esey 
tambe. P’esey mi di dos 
proposicion pa realisa 
un estatua cu ta mustra 
claramente kico 30 aña 
di Status Aparte a trece 
pa nos: un Aruba blo 
bashi! 

Playa Linda ta mehora e experiencia vacacional 


Lobby nobo, mesun BonBini 


AESTETICA contemporaneo combina 
cu tradicionnan hospitalario bon estableci 
na Playa Linda Beach Resort. E timeshare 
popular, y estimado resort, ta cumpli su di 35 
aniversario e aña aki, y hunto cune, ta celebra 
su dedicacion na servicio y acomodacion 
sobresaliente. Mehoracionnan recien a inclui un 
apariencia nobo nobo y e layout di e lobby cu ta 
permiti huespednan pasa inmediatamente pa e 
experiencia vacacional. 

“Nos diseñador a unifica elementonan tropical 
y moderno pa crea un diseño cu ta espacioso, 
fresco y atractivo,” Gerente General Peter van 
Grinsven ta remarca. “Nos a habri e lobby y a 
mehora e fluho paden y atraves di e resort como 
tambe crea espacio adicional cu ta ofrece mas pa 
haci y mas luga pa topa hunto. Haciendo esaki, 
nos a logra nos meta di refresca nos apariencia 
fisico, pero alabes di mantene nos sentimiento 
caluroso di comunidad y carisma distintivo 
manera Playa Linda ta conoci p’e.” 

Funcionalidad ta un hunga un rol grandi den e 
diseño di e lobby nobo, cu e bali di recepcion 
na un angulo pa ofrece BonBini inmediato na 
e bishitante. Amenidadnan adicional awor ta 
inclui kiosconan di check-in, almacenahe pa 
ekipahe y espacio multi-funcional pa reunion, 
actividad y evenemento. E uso di lusnan di color, 
liñanan skerpi y mobilario nobo ta contribui na 
e paisahe moderno, cual ta incorpora y mescla 
bon cu e piscina y bista pa lama. E resultado ta 
un lobby cu t’ey pa atrae hende, pa relaha rond 
di e lobby bar cu e promesa di bebida refrescante 
y combersacion ameno. 

caluroso pa 35 aña 



E renovacion recien ta sigui e introduccion aña 
pasa di un pool deck completamente nobo, y e 
construccion di un piscina adicional. Mientras 
cu mehoracion regular ta sigui riba un base 
programa, Playa Linda lo tuma un otro paso 
grandi otro aña den renoba tur su suitenan 
studio, un camber y dos camber, yudando asina 
pa mehora un diseño cu ya caba ta uno triunfal. 
Tras di cortina, innovacion ta sigui ser haci den 
e sistema di siguridad, cu camara nobo y mehora 
un sistema di yabi mas sigur y moderno. 

“Nos kier keda un paso dilanti. Nos no ta djis 
haciendo Playa Linda mas atractivo, pero nos 
ta elevando calidad di tur nos facilidadnan,” 
asina Gerente General Peter van Grinsven a 
splica. “Si bo puntra cualkier di nos miembro 
y huespednan, ta nan amor pa Aruba, e hende 
y Playa Linda ta loke a conkista nan curason 
pa bolbe aña tras aña nos isla. Cu e cambionan 
nobo, nos ta construi ariba e fundeshi di exito 
di e ultimo 35 añanan, y sigurando asina cu nos 
lo sigui yama bonbini na futuro generacionnan 
di bishitante y huespednan pa hopi aña den 
futuro.” 

Conmemoracion di Boy Ecury y Victi 



DEN Reino Hulandes 4 di mei 
ta un dia nacional pa conmemora 
e victimanan di Segunda Guera 
Mundial. Na Aruba e monumento 
cu ta conmemora esnan cu a 
defende Aruba of a bringa na 
Hulanda ta situa na e crusada di 
Beatrixstraat y Adriaan Lacle 
Boulevard. Tur aña dia 4 di 
mei Gobemador, Gobiemo, 
miembronan di Parlamento, 
famia di esnan cu a perde nan 
bida durante resistencia den guera 
y otronan interesa ta presente na e 
ceremonia di conmemoracion. 

E aña aki Fundacion Amigonan 
di Archivo y Archivo Nacional 
Aruba ta percura pa haci Archivo 
di Boy Ecury bira accesibel na 
comunidad. E projecto aki a ser 
haci possibel dor di financiamento 
di vFonds di Hulanda y UNOCA 
na Aruba. E projecto a inicia na 
januari 2018 y lo continua durante 
full e aña. E projecto conoce 
diferente faceta pa cual durante e 
aña lo sigui informa e comunidad 
di esaki. 

Na aña 1937 Boy Ecury a bay 
Hulanda na edad di 15 aña, pa 
haci su estudio. Durante di e 
añanan di guera, Boy a participa 
na diferente acto di resistencia 
clandestino. Na Oisterwijk, 
caminda awendia tin un Boy 
Ecurystraat, Boy a asisti pilotonan 
cu a wordo tira door di militarnan 
Aleman y a yuda nan yega na ruta 
di escape. Tambe el a yuda cende 
tmcknan di transporte Aleman na 
candela. Na aña 1944 el a forma 
parti di un ‘knokploeg’ cu base 


na Den Haag y Rotterdam. Un 
‘knokploeg’ tin e tarea di realisa 
acto di resistencia cu ta carga mas 
riesgo. Den e temporada aki, por 
ehempel, Boy a ricibi training pa 
usa arma y a comete sabotahe na 
e waf di Rotterdam. 

Na November 1944 Boy a wordo 
gara pa Servicio di Inteligencia 
Aleman. Como cu e no kier a 
bay di acuerdo pa traiciona su 
‘knokploeg’, el a wordo condena 
y como consecuencia fusila dia 
6 di November na Scheveningen 
na Den Haag. Na 1947 Boy a 
wordo dera na Araba cu honor 
militar. Na 1984 el a ricibi un 
“Verzetsherdenkingskruis” a 
titulo postumo via un decreto real. 
Boy ta wordo recorda na Corsou 
pa medio di e “Boy Ecuryweg”, 
na Amsterdam pa medio di e “Boy 
Ecurybrug”, na Amba ta record’e 
cu un monumento dedica na su 
persona den forma di un busto 
y pa medio di buki, pelicula y 
documentario dedica na su bida. 
For di e Proyecto di Archivo Boy 
Ecury ta comparti algun imagen 
pa conmemora e dia aki hunto cu 
pueblo di Amba en general y en 
particular famia Ecury y esnan cu 
semper a para pa libertad di nos 
cada un como persona. Como cu 
4 di mei ta un dia pa refleha tambe 
riba e temanan di libertad, paz y 
resistencia, ta inclui ademas un 
poema skirbi pa e poeta y autor 
Hulandes-Indones Marion Bloem. 
E poema aki a wordo traduci na 
Papiamento pa Benita Croes y 
Evelyn Ruiz-Croes y ta wordo 
publica cu permiso di e autor. 

imcmcm di Segunda Guera Mundial 

Poema “Libertad” scirbi pa Marion Bloem y traduci na 
Papiamento pa Benita Croes y Evelyn Ruiz-Croes 



Si ser liber ta: cera porta 
y libremente wak riba pantaya 
loke miho keda leu di aki 


Si ser liber ta: drumi semper trankil 
pasobra lenga di e otronan 
intencionalmente a ser corta 


Si ser liber ta: abo cera boca 
paso ami tin algo di bisa 


Si ser liber ta: abo tras di tralie 
ya e ora nos no mester tin miedo 
di henter bo ser y anda diferente 


Si ser liber ta: defini e dia di mañan 
door di laga e dia di awe 
ta un tiki menos dia 


Si ser liber ta: come kico cu bo kier y ki 
cu bo kier ma tira casca den corant 
cu no ta papia di hamber 


Si ser liber ta: no tin nodo di sa 
kico a libra mi, ta tene mi liber, 
y tur dia den libertad ta coge mi preso 


Si libertad ta: warda te ora e otro 
libra mi di ansha den cua 
mi ta confia sagradamente 


Si libertad ta tapa mi pensamento 


Si libertad ta supla tur caminda 
rond di mi y den mi 
pero abo no por gar’e 
Si libertad ta proteha mi 
contra bo ideanan cu pa mi 
ta mucho straño 


Si libertad awe pa mi ta parce 
asina di mes 

y abo no sa kico esey kiermen 


E ora libertad ta cara of cruz 
Cara pa mi y cabes kita afo pa bo 


E ora libertad ta aire y puro suerte 


Pero kisas ta keda mi liber si 
-claro cu permiso mutuo- 
pa entrega algo di mi precioso libertad 
pa un rato of pa temporada largo 
pa libra abo 

di mi sofocante libertad 

Bingo na Glitz Casino tabata un exito 


E FIN di siman tras di lomba e 
clientenan tabata contento cu nan 
bishita na Glitz Casino, unda cu e 
premionan a lora na granel. 

Pa celebracion di Dia di Rey Glitz 
Casino a habri porta hancho pa 
principalmente su bishitantenan 
local, kendenan ta fiel na Glitz. 

A organisa un Bingo Special 
(progresivo ) di Dia di Rey unda cu 
a reparti 17.800 dollar na premio. 
Un di e premionan tabata 500 
dollar cash si e Bingo wordo conta 
riba “127”. Tabatin premionan cash 


di 2 mil dollar. For di 5’or pa 9’or di 
anochi tabata premio di 200 dollar 
cada ora mientras cu pa 10’or di 
anochi tabatin premio cash di 1000 
Dollar. 

E premionan gordo cu Glitz Casino 
ta duna su clientenan, tanto den 
weganan manera Bingo y na e 
mashinnan ta haci nan asina special 
y stima cerca e bishitantenan 
local. Keda pendiente pasobra 
proximamente tin mas Bingo 
Special na caminda. 





Oficinanan di Aduana 

10 ta cera riba 10 y 

11 di mei venidero 

DEPARTAMENTO di Aduana ta 
informa cu su oficinanan lo ta cera riba 
dianan 10 y 11 di mei, den conexion cu 
Dia di Asuncion y ATV obligatorio di 
Gobierno. 

Departamento di Aduana ta haci un 
suplica na tur cliente pa tene cuenta cu e 
anuncio aki y pidi pa servicio di Aduana 
na tempo pa evita cualkier inconveniencia 
cu por surgi. 

Dialuna 14 di mei proximo e oficinanan 
di Aduana lo ta habri bek normal pa sigui 
brinda servicio na su clientenan 

Deporte 



Nacional a elimina Bubali for di Play-Off cu un victoria di 1-0 den e 'Derbi di Noord' 



DEN e partido clave aki, 
e ‘Derbi di Noord’ cu ta 
un “inhaal wedstrijd” di 
siman 17, Bubali cu tin 
26 punto tabatin mester 
di un victoria so p’asina 
yega na dos punto so 
tras di Britannia cu tin 
31 punto y asina sigui 
den e bataya pa yega 
play-off. 

Deportivo Nacional cu 
ya ta clasifica pa play- 
off pero a bin di perde 
contra Britannia den 
nan ultimo partido, 
ainda tin chens pa sali 
lider di e campeonato 
regular kedando na top 
di e tabla di clasificacion. 

L 

Bubali a cuminsa ta 
ataca di biaha den e 
wega, for di minuut 1 
caba. Ta manera nan 
a purba sorprende 
Nacional tempran, 
poniendo presion riba 
nan linea prome cu nan 
compone nan mes. 
Bubali a cuminsa bon y 
pa bay ‘mano a mano’ 
cu Nacional, ataca 
nan, sorprende nan, 
nan a tabata creativo 
incluyendo un nobato, e 
‘rapido’ Roland Tromp. 
Ta bon, e strategia ald 
a funciona den e prome 
parti di e prome tempo, 
pero ya pa banda di 30 
minuut di wega por a 
mira caba cu “just like 
that’ Nacional tabata 
dominando. 

E dominio aki di 
Nacional al fin a 
culmina na minuut 44 
ora cu Kenroy Ranger, e 
actual goleado di Aruba 
su Division Honor, a 
cabesa un bala poni net 


riba su cabes for di un 
centro preciso na banda 
drechi di Devis Oliveros, 
Aruba su ganado di 
Balon d’Oro di aña 
pasa. Nacional ariba 
awo 1-0, ta mustrando 
improbabel cu Bubali 
por a anota ‘at all’. 

E di dos tempo no a 
trece mucho cambio 
den e wega, cu awo ta 
mas bien un wega di 
control mental di parti 
di Nacional. Bubali 
cu mas iniciativa 

awo, ta purbando cu 
desesperacion, ldsas 
un poco anticipa, 

ldsas pensando cu no 
tin mañan pa nan, 

ainda sin resultado y 

Nacional manera un 
gran campeon ta warda 
pacientemente pa e 
buraco cu Bubali lo laga 
tras den nan intentonan 
di ataca, pa asina amplia 
e resultado na nan fabor. 


yuda Bubali mantene 
posesion di bala 
inicialmente pero 

atrobe, controla medio 
campo hungando 

contra Nacional ta un 
reto gigantesco. Bubali 
mescos cu den e di prome 


mita, a mustra speransa 
den comienso, toch nan 
tabatin chensnan di gol 
manera esun di Edmar 
Tromp na minuut 70 y 
tambe Michael Tromp 
na minuut 75, pero pa 
gana Nacional mester di 
hopi mas oportunidad 
dilanti nan porteria. 

E partido cu tabata duro 
pero ainda sportief den 
prome mita a sigui riba 
e mesun caminda, sin 
niun carchi, pero cu un 
tension cu tabata brouw 
poco poco, te cu e di 
dos tercio di wega unda 
cu e mal beis nan a subi, 
manera ta gasolin a 
wordo tira riba candela, 
no solamente cu e wega 
a bira violento na e 
momento ey pero tambe 
cu hopi mal intencion. 

E wega mes a sigui cu 
un ‘toma y dame’ den 
tur sentido di palabra, 


Bubali batayando sin tin 
mañan, pero Nacional 
controlando e wega. 
Bubali, balente pero 
limita tambe contra 
e muraya cu yama 
Nacional, cu tur esey 
ta e ‘dragon nan’ tabata 
mas cerca di anota nan 
di dos gol cu Bubali nan 
prome, esey ta futbol tin 
biaha. 

Resultado final Nacional 
1 Bubali 0. Nos ‘Man 
Of The Match’ ta Devis 
Oliveros, un hungado 
di full tereno, incasabel, 
creativo y humilde. 
Bubali cu 26 punto 
ta keda elimina for di 
play-off. Nacional cu 35 
punto ainda por caba e 
campeonato regular na 
top di e tabla di Division 
Honor ganando nan 
ultimo wega y Dakota 
perdiendo cu RCA. Ta 
kico lo pasa, tur cos ta 
posibel, keda pendiente, 
play-off ta biniendo! 



Ethan na su turno a 

Duna Caesar loke no ta di Caesar 

Skirbi pa Armand Hessels 



MAS o menos 25 aña 
pasa, ami -hunto cu 
algun otro persona- a 
purba intensivamente 
di realisa e proyecto 
‘Caminda pa bicicleta 
na Aruba’. Pa logra 
e meta aki, a funda 
FACABI (Fundacion 
Arubano Caminda pa 
Bicicleta). Esaki a logra 
di haya e cooperacion 
di DOW pa e diseño 
tecnico. Ademas el 
a ricibi promesa pa 
cooperacion financiero 
di varios instancia. 
Asina mes mi a para 
mi esfuersonan pa e 
proyecto di un dia pa 
otro. Esaki tabatin dos 
motibo. 

Patronahe politico 
Como cu tabata trata di 
un inversion basta halto, 
mi a acerca Hulanda pa 
asistencia financiero. 
E representante di 
Hulanda di e tempo ey 
a declara cu e proyecto 
tabata excelente pa 
Aruba. Ademas e 
tabata un proyecto 
relativamente barata cu 
Aruba lo por y pues lo 
mester financia for di 
su propio medionan. 
Segun e, si Hulanda 
lo financia e proyecto, 
Hulanda lo asumi e 
responsabilidad di 
Aruba. Mientrastanto 
Aruba lo sigui sin 
problema cu su mal 
maneho financiero, 
entre otro pa medio 
di su nombramento di 
personal. Hulanda no 
kier a coopera n’esey. 


Placa bou di mesa 
Den e mesun periodo 
mi tabatin un encuentro 
cu un funcionario halto 
di Aruba mes. E1 a pidi 
informacion tocante 
desaroyo di e proyecto. 
Despues di a dun’e 
e ultimo avancenan 
tecnico y financiero, el 
a puntra’mi “si nos a 
tene cuenta cu placa pa 
Minister”. 

Riba mi peticion pa 
mas splicacion, el a 
clarifica cu “e Minister 
solamente lo aproba 
e proyecto pa medio 
di su firma si lo pag’e 
p’esaki”. Riba mi 
observacion cu tabata 
trata di un proyecto pa 
comunidad sin ningun 
lucro financiero di nos 
parti, el a contesta 
cu esey no ta forma 
ningun prioridad pa e 
Minister duna su firma. 
Pa mi, esey tabata fin 
di mi participacion na e 


proyecto. Bou di ningun 
circunstancia mi tabata 
dispuesto pa contribui 
na enrikecimento 

propio di un Minister. 
No tabatin sentido 
pa entrega un keho 
pasobra tabata mi 
palabra contra esun di 
un funcionario halto. 
Pasobra e Minister 
mes a keda pafo di 
e combersacion. E 
tabata mucho ocupa cu 
firmamento di permiso 
cu tabata cay bou di su 
responsabilidad. 

Dudoso 

Pero esey no tabata tur. 
E Minister concerni 
tabata e prome di a ricibi 
un KB for di Hulanda pa 
motibo di su accionnan 
dudoso como Minister 
di husticia. 

No ta por nada raport 
Koerten di Servicio di 
Inteligencia di Aruba 
(AVD) adedicaatencion 


na dje. Pa motibo di e 
desconfiansa entre e 
Minister ey y AVD, e 
ultimo aki a mira su mes 
obliga pa deposita tur 
su documentonan bou 
di proteccion militar na 
Corsou. 

Guia ehemplar? 
Sinembargo, dentro 
di e mundo politico, 
aparentemente e ta 
figura como guia 
ehemplar. P’esey a dicidi 
pa dun’e honor dor di 
presta su nomber na un 
boulevard importante. 
Pa hopi hende cu sa 
miho, esaki ta un bofta 
duro den nan cara y e 
di tantisimo muestra 
di arogancia politico. 
Pasobra aparentemente 
ainda e mundo politico 
ta sali for di punto di 
bista cu nan por tuma 
haci henter comunidad 
sin cu esaki ta protesta. 
P’esey tambe, e 
Gabinete nobo, cu a 
pone bon gobernacion 
y integridad como su 
puntonan di enfoke 
mas importante di su 
maneho, di ningun 
manera por honra e 
intencion di e Gabinete 
anterior pa dunamento 
di nomber di e ex 
Minister concerni na e 
boulevard. 

Maneho 

Mientrastanto mas 
y mas ciudadano ta 
compronde cu ‘politica’, 
durante decada, a 
perhudica Aruba 

masha. Solamente pa 
e motibo aki nos ta 


haya nos mes den un 
situacion financiero 
hopi serio. Esey no ta 
afecta solamente nos tur 
awor, pero tambe nos 
yiu- y nietonan. P’esey 
tambe no por pasa 
(mas) cu nos lo honra 
politico cu a duna un 
aporte n’esaki, cu nan 
nomber pa un caminda, 
corda pa un boulevard 
asina importante. 

Proposicion 

P’esey mi proposicion 
pa no presta nomber di 
politico mas pa caminda 
publico (importante), 
edificio of plaza. Cu 
excepcion si por prueba 
contundentemente y 
sin contra-argumento 
cu e persona ey di 
berdad a hunga un papel 
sumamente positivo pa 
desaroyo di Aruba. 
P’esey lo por duna e 
boulevard en cuestion 
miho e nomber di 
BonBini Boulevard. 
Esaki lo ta muestra di 
nos hospitalidad na 
esunnan cu a caba di 
aterisa y cu di berdad 
ta duna un aporte 
importante na nos 
economia. 

Di mes, mi no ta dje 
negativo ey pa, den caso 
cu ‘politica’ ta keda 
insisti pa un muestra 
di honor, pa dun’e esey 
tambe. P’esey mi di dos 
proposicion pa realisa 
un estatua cu ta mustra 
claramente kico 30 aña 
di Status Aparte a trece 
pa nos: un Aruba blo 
bashi! 

Exitoso seminario Explosion Karate II 



RECIENTEMENTE a tuma luga e seminario 
“Explosion Karate II” organisa door di Asociacion 
Arubiano di Karate-Do Shotokai, dojo Shocokan 
bou guia di Sensei Alberto Gonzalez Lujan den 
Centro Deportivo Betico Croes. 

Amantenan di karate a bini hunto y a disfruta di 
un atardi yena di hopi tecnica y recomendacion 
duna door di e gran maestro, Shihan Victor 
Garrido (di 7 Dan) di e Federacion Internacional 
Shotokai. Su persona a expresa di ta contento di 
por ofrece un 2do seminario na Aruba. Esaki ta 
un oportunidad pa comparti tur su conocemiento 
y pa conoce poco poco cada karateka di Aruba. 


Hopi bunita tabata e prestacion di 
cada karateka durante e seminario. 
Tabata tin hopi entusiasmo durante 
e seminario. Ta spera pronto di 
topa otro bek na cualkier otro 
seminario di karate of cualkier 
otro campeonato. Manera a wordo 
menciona na comienso y durante e 
seminario, no tin nada mas bunita 
ora diferente scol di karate ta bini 
hunto pa train loke mas hopi nan 
ta gusta. 


Pa Shotokai Aruba dojo Shocokan 
tabata un honor pa un biaha mas 
conta cu e presencia di Shihan 
Victor Garrido na Aruba. Sensei 
Alberto Gonzalez Lujan ta gradici 
tur instructor, tur karateka, tur 
mayor, tur federacion compañero y 
tur boluntario cu a yuda pa haci e 
seminario ‘Explosion ICarate II’ un 
realidad. 

Liga Especial Heineken di Aruba Softball Bond a continua 

Spuiters ta pone ordo den cas y ta knockout Macuarima Indians 10 pa 0 


ARUBA Softball Bond a continua cu Liga 
Especial Heineken unda Spuiters a enfrenta 
Macuarima Indians. 

Pa Spuiters a inicia e lansando internacional 
Andres Cantillo Gonzalez, mientras cu pa 
Macuarima Carlos Croes a mira accion riba 
monticulo despues di basta tempo. 

Andres sinembargo tabatin control di henter e 
wega y ta resulta pitcher ganado lansando 49 
lansamento di cual 23 tabata bola y 26 strikes, 
permitiendo 0 hit, 2 base por bola, 4 ponche 
crema y 0 careda. 

Henk Arnold ta drenta ultimo inning y ta releva 
Andres permitiendo 2 hit pero ya haya wega 
salba riba su nomber. 

Carlos Croes ta bira e pitcher perdedo tirando 
31 bola y 5 7 strike pa un total di 88 lansamento 
permitiendo 10 hit, 6 careda limpi, 2 ponche, 
y 1 base por bola. Spuiters 10 careda, 10 hit, 2 
error. Macuarima 0 careda, 2 hit, 5 error. 

Mihor bateadornan pa Spuiters a resulta Kenny 
Hart 3-3, Jeandrick Croes 3-2 cu 3 RBI, Gilward 
Wester y Ludwig Dabian 2-1, Sandrick Wester 
di 3-2. Pa Macuarima Carlos Croes a bay di 1-1 
y Ray Bernabela di 2-1. Campeonato di Liga 
Especial den pleno accion y lo continua dialuna 
7 di mei riba veldnan na Pos Chiquito. 

Tres empleado a celebra 30, 25 y 20 aña na trabou 

ATCO Concrete a celebra 75 aña di servido di empleadonan 


EMPLEADONAN di ATCO Concrete Products 
a bini hunto pa celebra e añanan di servicio di 
empleadonan Hector Capellan, Luis Machado y 
Robby Fingal. E empleadonan a celebra nan añanan 
di servicio hunto cu nan famia y coleganan, unda tur 
presente a disfruta di un dushi ambiente . 

Hector Capellan a cumpli 20 aña di servicio cu ATCO 
Concrete y e ta un chauffeur di truck. Richard de 
Veer, Acting Managing Director di ATCO Concrete 
Products, a conoce Hector Capellan 11 aña pasa 
y ta recorda diferente momentonan ameno cu el a 
pasa. E1 a expresa e aprecio grandi cu e tin pa Hector, 
specialmente di a mira con Hector ta cuida su truck 
cu e ta core. Hector ta un empleado cu ta cumpli, bon 
cooperado y serio den su trabou. Hector Capellan a 
gradici p’e oportunidad cu el a ricibi pa ta unda e ta 
awendia y tambe el a gradici su famia. 

Luis Machado a cumpli 25 aña di servicio y tambe ta 
un chauffeur di mixer truck. Robby Fingal a expresa 
cu hopi aña a pasa y ainda e ta core mixer, cual el a 
core diferente di nan. Luis Machado ta un persona 
ehemplar pasobra ora di pidi’e pa traha e ta percura 
pa ta na tempo. Tambe por depende di dje pa bai te 
laat cu e trabounan. 

Robby Fingal a cumpli 30 aña di servicio cu ATCO 
Concrete y e tin hopi recuerdo cu e compania. Richard 
de Veer a expresa cu Robby Fingal tabata e prome 
operador di e planta di concrete y e tabata encarga pa 
entrega concrete pa Hyatt y Sonesta. Robby Fingal 
tabata cu e compania desde inicio, unda el a traha cu 
diferente proyecto. E ta un persona leal na su trabou 
y semper t’ey te na final di tur trabou, di cual pa 
nan e ta un persona clave den e compania y semper 
ta pusha pa make it happen. Robby Fingal semper 
ta dispuesto pa cla pa yuda na unda cu mester y ki 
ora cu tin mester, basta cu get the job done. Robby 
Fingal a gradici su señora y famia p’e por a yega su 
30 aña, specialmente ora cu tabatin dianan largo. 

Desde aña 1990 a crea ATCO Concrete, e tempo ey 
riba parkeerplaats di Hyatt Regency Hotel & Casino. 
Esaki tabata nan di dos cliente, e prome tabata 
Sonesta Hotel. Na 1992, ora a caba cu construccion 
di Hyatt, a muda pa nan edificio actual na Barcadera. 
Ta bon pa bisa cu na un principio e compania a inverti 
den un planta di concret cu por a produci 8 m3 den 
mey ora. Asina nan por a produci 16 m3 pa cada ora 
di produccion. Mientrastanto, den e añanan, debi na 
demanda y mercado, a inverti den un di e plantanan 
di concret mas grandi y miho den henter Caribe, cu 
ta produci 120 m3 pa ora. ATCO Concrete tin 8 
empleado, cu ta maneha 3 mixer, 1 loader, 1 operator 
y 1 backup operator. 

Kaso Garcia ta sigi te 
dia 14 di séptémber 


WILLEMSTAD 

E seshon di Korte di 
Hustisia di promé 
instansha ku a tuma 
lugá awe mainta 
kaminda tantu 

Ministerio Publiko 
komo abogado 

defensor di Eric Leon 
Garcia por a trese 
nan deseonan dilanti 
pa dia trata e kaso 
mes-mes no tin ku 
bolbe posponé, a keda 
programá awor pa dia 
14 di séptémber pa 
tende algun testiguc. 

E akusashon di 
Ministerio Publiko 
kontra e éks direktor 
di Girobank N.V 
ta konsisti di 
malversashon, 
labamentu di plaka 


i falsifikashon di 
dokumento den su 
kondishon di curator di 
Banco de Maracaibo. 
Abogado Kid Martina 
awe mainta a pidi korte 
pa skucha algun testigu 
di nobo i a menshoná 
nómbernan di Willem 
van Bokhorst, Alba 
de Leon, un empleada 
atministrativo na 
Venezuela, Carlos 
Cano i Samuel Silvester 
entre otro. 

Fiskal no tabata 
muchu di akuerdo ku e 
petishon aki pero wes a 
disidi ku e ta konsedé e 
petishon i lo programá 
pa tende Van Bokhorst, 
Carlos i Silvester dia 
14 di séptémber. 



_ Corsou 

Menshon di nomber di éks 
Minister den Kaso Valencia 


WILLEMSTAD - Awe mainta 
korte a tene un seshon preparativo 
den e kaso penal ku Ministerio 
Publiko a duna e nomber 
‘Valencia’ i ku ta trata reglamento 
di dokumento pa prinsipalmente 
imigrantenan chines ku a drenta 
Kórsou ku dokumentashon ‘kant 
en ldaar’. 

E persona rondó di kende tabatin 
masha atenshon ta e abogado mr. 
Cheri kende Minister di Hustisia a 
instalá komo hefe dje Departamento 
di Imigrashon ku ta regla Atmishon. 
Den e kaso aki tin tres akusado. 

Abogado Sulvaran a defende mr. 
Cheri pero foi salida wes mester a 
frena e abogado pasobra ela start 
sali ku su lista di opheshon siendo 
ku esei no ta regla di lei ku no por 
kibra. 

Despues e abogado a start un 
defensa pero aki tambe wes a par’é 
i a insisti pe abogado bin ku su 
deseonan i no un defensa. 


Tambe a bin dilanti ku 
reportadamente ta riba indikasho di 
Minister di Hustisia e señora tabata 
regla dokumentashon di strañero. 

E abogado a pidi wes pa por disponé 
di un ‘hard disc’ ku ta un disko ku 
dato i wes a disidi ku riba un fecha 
ulterior lo e tuma un desishon riba 
e petishon aki. 

Abogado Blonk tambe a pidi pa 
kambia e fecha di tratamentu 
konkreto dje kaso riba kual wes lo 
tuma desishon tambe. 






Nos e-mail: 

noticia@awemainta.com 


Tel: 583-1400 

Corsou 


SBTNO ta haña ku mester tende direktor di RdK pero 


Konsehero ta di akuerdo pa 
retirá direktor di RdK 



Durante bishita di yu menor (8) 

Homber ta atmiti ku ela faya 
di tabatin arma den kas 


WILLEMSTAD 

Direktor di SBTNO 
ku ta Konsehero 
General di gobiernu 
den asuntunan di 
nombramentu i retiro 
di hende ku ta traha 
pa gobiernu, mr. R. de 
Palm, no tin problema 
partikular kontra e 
intenshon di minister 
presidént Rhuggenaath 
pa duna sr. Jose van 
den Wall Arnemann 
retiro komo direktor di 
Refineria di Korsou. 
Profundamente e 
Konsehero a analisá 
tur e datonan ku ela 
haña i a yega na e 
konldushon menshoná 
bou di kondishon ku 
ta duna Jose van den 
Wall Arnemann chéns 
pa den un reunion 
di akshonista bin ku 
argumentonan kontra 
su retiro. 

Entre e datonan ku 
a bin dilanti por 
konstatá ku Van den 
Wall Arnemann a bira 
viktima di un banda 
den e halamentu 
di kabuya entre 
gobiernu i Werner 
Wiels dje komishon 
ku mester a programá 
modernisashon dje 
refineria i di otro banda 
a laga gobiernu c.q. 
politika, influensha su 
pasonan. 

Esei ta bin resultá 
den un diferensha di 
opinion entre Van 
den Wall Arnemann 
i e hunta nobo di 
komisario riba e punto 
di modernisashon di e 
refineria. 


Un detaye pekuliar den 
e drama aki ta ku pa 
SBTNO por a formulá 
un konseho, nan mester 
a haña e evaluashon 
di e manera ku Van 
den Wall Arnemann 
a funshoná komo 
direktor di Refineria di 
Korsou. 

E hunta di Komisario 
a disidi ku nan no tin 
konfiansa mas den 
su persona pero ora 
mira e rapórt di su 
funshonamentu riba 
añanan 2014, 2015 i 
2016, e evaluashon no 
tabata negativo sino 
positivo. 

Pa kasualidat of 
intenshonalmente, e 
hunta di komisario no 
a manda e evaluashon 
di 2017 pa SBTNO. 

Di otro banda 
Konsehero SBTNO 
ta señalá ku e hecho 
ku Van den Wall 
Arnemann a haña 
un rapórt positivo 
diferente aña no ta 
kita ku por tin motibu 
ku e akshonista i 
komisarionan a pérdé 
konfiansa den dje. 

Ainda tin un 
investigashon andando 
riba su funshonamentu 
pero e rapórt no ta lda. 
Si konldushon di 
e rapórt ta lcu tin 
kosnan ku no por 
ta motibu pa duné 
retiro, gobiernu komo 
akshonista mester tene 
kuenta ku esaki i duné 
oportunidat pa defendé 
su kaso i reakshoná 
riba e rapórt. 


Sinembargo mr. de 
Palm a saka su mes 
konldushon preliminar 
riba e kaso. 

Van den Wall 
Arnemann a faya ku 
su deber di informá 
su hunta di komisario 
di sierto desaroyonan 
i dje forma aki a faya 
ku Kódigo di Bon 
gobernashon i di 
duna informashon 
riba e trayekto di 
modernisashon na 
gobiernu di Korsou. 

Loke ela hasi no ta 
kuadra kompletamente 
ku por a spera di 
un direktor pa loke 
ta e proyekto di 
modernisashon. 

E no a aktua den forma 
outónomo manera 
tabata su deber pero a 
bai tas di preferensha 
i desishonnan 

di gobiernu i di 
Konseho di Minister 
poniendo nan interes 
i preferensha riba esun 
dje kompania. 

De fakto 

pensamentunan di Van 
den Wall Arnemann 
i esun dje hunta 
di komisario no ta 
meskos i p’esei nan no 
tin konfiansa mas den 
dje. 

I a base di esei SBTNO 
no tin problema pa 
duné retiro bata duné 
oportunidat pa defendé 
su kaso den un reunion 
di akshonista. 

I si akaso a usa 
argumento chimbo pa 
duné retiro, SBTNO 
ta atverti gobiernu pa 
tene kuenta ku esaki. 


WILLEMSTAD - 

Den e kaso kaminda 
mama di un mucha 
di 8 aña a pidi wes 
pa anulá e programa 
di bishita di su yu di 
8 aña serka e tata, e 
homber a rekonosé ku 
ela faya di tabatin un 
arma di kandela den 
su kas te a yega asina 
leu ku e mucha a kue e 
arma bai kas kune. 

Ela splika wes 
enfatikamente ku 
hamas e kos aki lo ripiti 
pasobra ela siña su lés 
i ku semper e tabata 
un bon tata pa e yu ku 
kende e tin masha bon 
relashon. 

Ela ninga te na morto 
ku ela menasa e mucha 
pasobra nada por pasa 
e mucha ora e ta serka 
dje. 

Dia e tabata será nan 
a laga e mucha papia 
un biaha ku su tata i 
e tabata spantá pero 
esei ta pasobra e mama 
tabata influensié. 

Ela insisti pa por sigi 
buska su yu pa mira. 

Relashon malisimo 
Wes Van den Enden 
aparte di a konstatá 
ku e relashon entre e 
pareha ta malisimo 
di despues di 2013, 
pero no por a tuma 
un desishon pasobra 
e falta basta pida 
informashon. 

Awor e tin ku bai 
pensa l<d konsekuensia 
e hecho ku a kondená 
e homber pa poseshon 
ilegal di arma por tin 



pa e kontakto entre 
tata ku yu. 

Ela ordená pa 
Voogdijraad traha un 
rapórt dje kaso pa e 
por studia i tuma un 
desishon. 

E ke chék ki te 
posibilidat pa un 
programa di kontakto 
entre tata ku yu awor 
ku e homber a sali fo’i 
prison. 

Pa kuantu tempu un 
areglo asina mester 
dura pasobra e mucha 
lo krese un dia i e mes 
lo ke disidi si e ta sigi 
bishita e tata. 

Pero esei ta material pa 
dia 7 di yuni awor den 
korte. 

Pa loke ta petishon pa 
prohibi e tata di mira 
su yu inmediatamente 
no ta realistiko igual 
ku no ta realistiko dje 
homber pa e homber 
reanuda e programa di 
bishita manera nada a 
pasa. 

Mester tin un periodo 
den kual ta traha riba 
e konfiansa mutuo. 









36 


AWEMainta 


Diabierna, 4 Mei 2018 


# —-- 

Pasobra ela haña prima di retiro 

Ambtenaar di belasting a bai traha 36 
luna na St. Maarten pero no por retorná 


WILLEMSTAD - Ounke ta 
zona straño ku un amtenar fiskal 
makamba no a lesa e kondishonnan 
bou di kual ela haña hasta 
sén pa tuma retiro, esei a pasa 
resientemente ku un amtenar di 
Ministerio di Finansa na Ulanda ku 
a bai traha na Sint Maarten. 

E amtenar ta gerente di proyekto i 
na óktober di 2012 ela aseptá un 
trabou na Sint Maarten pa 3 aña. 

Gobiernu a kumbini ku ta pag’é € 
17.000,- komo prima pa stimulé 
pa kita fo’i trabou i komo bonus 
adishonal a pag’é sinku luna di 
verlóf te fin di 2012. 

Na aña 2015 su kontrat a kaba na 
Sint Maarten i ela pidi gobiernu 
ulandes pa aktivá e garantia di 
retorno pa haña su trabou bék na 
Belastingdienst. 

E Sekretario di Belasting a ninga di 
duné su trabou bieu bék 
i e amtenar a apelá. 

Den e kondishonnan laboral di 
Belastingdienst na Ulanda tin un 
párafo ku ta bisa ku amtenarnan ku 
sali for di servisio pa bai traha na 


Kórsou, Aruba of Sint Maarten of 
Karibe Ulandes, tin garantia ku nan 
por retorná. 

Ademas e tin derechi riba e mesun 
salario ku mesun pago ku e tabatin 
dia ela bai pero no den mesun 
funshon. 

Pero.... e venenu ta den rabu dje 
párafo ku ta bisa si e aseptá un 
premio di stimulans, e no por haña 
garantia di retorno plus premio. 

E kabayero a apelá na tur komishon 
i tribunal pero no a haña rason. 
Delaster biaha ku nan a rechasá su 
reldamo tabata dos siman pasá. 

E ta reldamá ku dia ela aseptá e 
premio pa tuma retiro, nan no a bisé 
ku einan ela sera porta tira yabi afó. 
Si e tabata sa esei e lo no a tuma 
e 17.000 Euro i 5 luna di fakansi 
pagá. 

I komo insulto riba e kastigu, wes a 
inform’é ku un hende di su nivel di 
preparashon profeshonal por a spera 
ku ela sikiera lesa e kondishonnan 
pa tuma retiro. 

Ela haña e karta si retiro fo’i 
ougustus 2012 pero nunka a les’é 
sino e por a apelá mesora. 



Nos e-mail: 

noticia@awemainta.com 

Tel: 583-1400 
FaX: 583-1444 


Corsou 


Bataya legal feros 

Presu a bai bringa su kaso 
pa keda ku yu den Korte 


WILLEMSTAD 

Resientemente 
abogado mr. Bakhuis a 
hiba un kaso den Korte 
kontra un detenido 
ku a demandá su éks 
kompañera di bida pa 
haña e derechi di por 
mira su yu. 

E homber ta será 
pasobra tempu ku e 
mucha por a keda serka 
dje, un biaha e mucha 
a yega su kas bék ku un 
tas den kual tabatin un 
arma di kandela. 

I esei tabata e gota ku 
a pone e émchi basha 
pasobra ta masha 
tempu e pareha tin 
problema ku otro te 
ku nan a terminá e 
relashon. 

E muhé a haña un yu 
ku aktualmente tin 8 
aña. 

E tata a rekonosé 
debidamente. 

For di aña 2013 wes a 
dekretá un programa di 
ora i dia ku mucha por 
keda serka su tata. 

Tur kos tabata bai bon 
te ku dia 22 di ougustus 
aña pasá e homber 
a trese e mucha bék 
serka su mama pero e 
tabatin un kas ku un 
arma di kandela. 

E mucha a kont’é ku 
ela haña e arma den 
kas dje tata i e mama a 
yama polis mesora. 
Polis a arestá e homber 
te ku nan a kondené te 
ku e mester a sali liber 
dia 20 di aprel ultimo. 
E muhé a pidi wes pa 


e só keda tutor dje 
mucha i anulá e areglo 
di bishita serka e tata 
te ora Hustisia hasi un 
investigashon. 

E muhé a splika ku 
e sirkunstanshanan 
a kambia fo’i dje dia 
ku wes a dekretá un 
programa di bishita i ta 
kada bes e homber ta 
menasá di mata e ku e 
yu, hasta for di prison. 
Diferente biaha ela 
denunsiá e menasanan 
na polis i p’esei e tin 
intenshon di muda pa 
Boneiru pasobra e no 
ta sintié seif na Korsou. 

Komo argumento 
adishonal e muhé a 
splika ta ki ehempel e 
tata por duna e mucha 
si e tin arma den un 
kas kaminda ta bende 
droga i pa kolmo ta 
menasá e mucha i su 
mama. 

E homber na su 
turno a refutá tur e 
reldamonan dje muhé 
energikamente dilanti 
wes. 

Otro kos ku wes a 
reldamá e pareha ta pa 
nan stóp di akusá otro 
di yen di kos malu. 

Na lugá di esei nan 
mester koperá komo 
mayor pa evitá ku 
e menor lo sinti un 
bataya di lealtat pa sea 
su mama of tata. 

I e kos ei ta masha 
dañino pa un mucha. 

Corsou 



Segun wes sivil: 

Un homber ku a kometé un fayo i asinta 
kastigu tin derecho pa drecha 



WILLEMSTAD - E veredikto temporal ku wes mr. M.B. 
van den Enden a dikta den e bataya legal entre un pareha ku 
tin un yu di 8 aña pero a bai fo’i otro masha tempu kaba, ta 
kontené un indikashon masha util pa parehanan ku tin e tipo 
di problema di komunikashon manera den e kaso aki. 

Den e konfrontashon ku tabatin entre e pareha den korte 


dilanti wes mr. van den Enden, e muhé a pidi wes pe homber 
no mira su yu durante e bishita ku Voogdijraad lo hasi pa 
informá wes bou di ki sirkunstansha e mucha ta biba. 

Esei pasobra e muhé no a konvensé wes ku e mucha ta kore 
peliger ora e bai serka su tata durante e dia i oranan di 
bishita serka e tata. 

Wes a haña masha positivo ku e homber a konta ku promé 
ku ela bai será e tabatin bon kontakto regular ku su yu, 
lokual e muhé no por a desmenti ni proba ku e homber a 
menasá e yu. 

En realidat e homber a kometé un eror grandi i a faya 
komo tata pero ela sinta su kastigu i ta meresé un chéns pa 
demostrá ku den futuro e lo komportá manera un bon tata. 
Pero masha importante tambe ta e hecho ku tur mucha tin 
derechi nesesidat riba bon kontakto ku su tata i mama. 

No por ninga ku pa algun tempu e tata no tabatin kontakto 
ku su yu i ku e mucha ta manera poko reservá pa reanudá 
e kontakto i hasta a bisa su tata na telefon tempu e tabata 
será, ku e ke papia dia e bira grandi. 

Wes no ta di akuerdo ku un situashon asina pasobra e no 
ta na fabor dje mucha i ademas mester revalidá e konfiansa 
pasito tun-tun manera e tabata promé ku e homber a kai 
presu. 

Definitivamente mester restablesé e lasonan di konfiansa 
entre e mucha i ambos di su mayornan pero e relashon entre 
e mayornan tambe mester di un ‘push’ fuerte den e bon 
direkshon. 


Gobiérnu ta prepará pa temporada di orkan 2018 


WILLEMSTAD 
Den kuadro di e 
lei pa kalamidat , e 
‘Landsverordening e 
plan di kalamidat di 
Gobiérnu, koleganan 
instanshanan ku ta 
forma parti di e plan 
pa kombati kalamidat 
a asisti na e ‘National 
Hurricane Conference’ 
na Orlando, Florida. 
Meta di e konferensia 
tabata pa prepará 
pa e temporada di 


orkan 2018 ku ta 
start promé di yuni 
próksimo i terminá 30 
di novémber. 

Durante di e 
konferensia e 

representantenan 
di Kórsou a sigui 
workshop di e.o. 
komunikashon promé, 
durante i despues di un 
orkan. Tambe tabatin 
workshop tokante kon 
ta evakuá hende for di 
un área di desaster i e 


ról di brantwer durante 
un orkan. ‘Last but 
not least’ tabatin 
workshop tokante kon 
un Sentro di Operashon 
di Emergensha tin 
ku funshoná durante 
un desaster i ta e lugá 
kaminda e kordinashon 
ta tuma lugá pa 
minimalisá e efektonan 
ku un kalamidat lo por 
tin riba komunidat. 

Tur e preparashon aki ta 
pa mantené i sigui alsa 


e nivel di preparashon 
di e miembronan 
di organisashon pa 
kombati kalamidat. 
Den pasado e tipo di 
konferensha, workshop 
i trainingnan al<d a 
demostrá nan frutanan 
kaba durante entre 
otro e menasa di orkan 
Matthew na Kórsou 
(2016) i resien den e 
ayudo duná durante 
pasahe di orkan Irma 
na St. Maarten (2017). 


E maneho di Gobiérnu 
di Kórsou ta pa 
dediká mas atenshon 
na prevenshon, 

preparashon i 

limitashon pa ku 
kualkier daño personal 
i material promé, 
durante i despues 
di kualkier krisis óf 
kalamidat ku por 
sosodé na Kórsou. 
Esalci ta konta tambe 
pa riesgonan pa ku 
orkan. 

'PunenaC ‘rtyom ej& 

Cumana #44 ^ Tel: 586-4444 / 733-2906 

E: royal Iu neraIhome@hotmarl,com / 693-0857 / 731-5847 

"Dios ta amor... y amor ta Dios, 
maske mi no ta na e mundo aki, tur dia lo mi ta banda di 
boso Curazon, mi por steuns di loke Señor ta hasi" 

Agradecido pa tur locual el a nifica pa nos y conforme cu 
boluntad di Dios, nos ta anuncia fayecimento di: 




Ansermo Vrolijk 

Mihor conoci como " Chemmy"y 
"Papa Chemmy" 

Ex trahador di Plantsoen DOW 

*09-10-1938-127-04-2018 


Na nomber di su: 

Esposa: Alicia Brete 

Yiunan: Robert y Maria Vrolijk-Partida 

Marleney Mervin Danies-Vrolijk Renny y Antoinette 
Vrolijk-de Cuba Claudio"Nando"y MarlenyVrolijk-Barrera 

Nietoy nietanan: Mary Vrolijk Romayra Vrolijk y Joshua 

Loefstop Michael Vrolijk Michaeline Vrolijk Marvicky 
Dayenne Danies-Croes Shandrick Danies Xilliene Danies 
Shanthelyenne"Shanty"Vrolijky Mark Kock Zayrenne 
Vrolijky Roshan Croes RychlenneVrolijk Reginald Vrolijk 
Jeritza Vrolijk 

Bisanietonan: ZinadyyZane 

Rumannan: Narcisa "Chicha" Brete-Vrolijk y Leo 

Brete y famia tMarioVrolijky Merselina Vrolijk-Hoevertsz y 
famia tClementeVrolijky Sra.Vda. Linda Vrolijk-Rozenberg 
y famia tGregoria "Goya" Donato-Vrolijk y Eloterio "Techi" 
Donato yfamia tGeneroso"Chinto"y Catharina Vrolijk 
-Britten tTimotheoVrolijk"Techi"y ChristinaVrolijk- 
Duncan Anna Vrolijk y Esteban de Cuba y famia 

Bon bisiñanan: Charles y Hortencia"Tencha"Simon y 

famia Swa y cuñanan, sobrino y sobrinanan, comer y 
compernan, Ihanan 

Amigonan di cas: Hendrick Brete y famia 
Ayudante di cas: Diana 

Demasfamia: Vrolijk, Brete, Danies, Barrera, Partida, de 
Cuba, Croes, Kock, Donato, Loefstop, Rozenberg, Koolman, 
Wolff, Britten, Leest, Ras, Helder, Dirksz, Maduro, Dijkhoff, 
Trimon, Ruiz, Werleman 

Ta invita pa acto di entiero cual lo tuma lugar na Misa Sta. 
Filomena na Paradera diasabra 5 di mei 2018 pa 2'or pa 4'or 
di atradi, despues lo sali pa santana na Paradera. 
Condolencia lo tuma lugar na Royal Funeral Home 
diabierna 4 di mei 2018 di 7'or pa 9'or di anochi. 

Nos ta pidi disculpa si den nos tristesa nos por a lubida un 
famia of conocir. 

Nos ta lamenta cu despues di entiero lo no ricibi bishita di 
condolencia na cas. 


puuemxl 

Cumana #44 Tel: 586-4444 / 733-2906 

E: foyalfuneralhome@hotmail,com / 593-0857 / 731-5847 

"Hesus a bise:"Ami ta e resurekshon y e bida. Esun cu 
pone fe den mi, maske e muri, lo bolbe biba". 

Juan 11:25 

Cu profundo tristeza na nos curason nos ta anuncia e 
fayecimento inespera di nos tata, welo, yiu, ruman y omo stima 



Lauriano Reginald Ladé. 

Cariñosamente yama Reggie,"Caiman" 

April 12,1960 - April 27,2018. 


Na nomber di su: 

Mama stima: Deta Ladé 

Tata stima: tLauriano C. Ladé 

Yiunan stima: Renward Ladé 

RéggelineLadé 

Rachelle y Leonardo Jimenez-Ladé 
RJ Ladé 
Ray Ladé 

Nietonan: Liam, Logan, Reagan 

Ex esposa y mama di su 3 yiunan: Ingrid Franken 
Mama di su 2 yiunan: Peta-SayeTomlin 

Rumannan: Franklin y Swinda Ladé y famia 

Henry y Enid Ladé y famia Richard Ladé y Marieke van 
Groenigen Judith Ladé y famia Evelin y Sergio Wever y 
famia Miriam y George Palm yfamia 

Subrino(a)nan: Wendy, Roderick, Angelique, Fenchi, 
Shak-Yan, Germain, Geryenne, Kristi, tRyan, Jefte, Linky, 
Jouraine, Miqhaela, Serghjane, Darren, Derry 
Omo: Ricardo Maduro 

Tantanan: Ninita Croesy Nelda Ras 

Ex suegro y suegra: Dolfi y Jolanda Franken 

Ex swa y cuñanan, primo y primanan, tanta y omonan, 
bon amigonan, bisiñanan y demás famia: Ladé, Franken, 
Krozendijk, Wever, Palm, de Cuba, Croes, van Groenigen, 
Trimon, Jimenez, Schmit, Pinedo, Dirksz, Nicolaas, van 
Grieken, Fischer, Wisnieuwski, Petrochi, Bremer, Dijkhoff, 
Maduro, Kock, Maussa,Tromp,Thijsen, Nava, Hart, Vrolijk, 
Kelkboom, Falconi, Quevedo, Rasmijn, Farro, Ras, Garcia, 
Thiel, Tiel, Flanegin, Kelly, Ponson, Orman, Leo, Oduber 

Famia ta pidi porfabor NO saca potret di e defunto 

Oportunida pa condolencia: Royal Funeral Home, 
diahuebs 3 di mei 2018 di 7'or pa 9'or di anochi. 

Ta invita pa e acto di entiero cual ta tuma lugar diasabra 5 
di mei 2018 na Royal Funeral Home di 9'or pa 11 'or di 
mainta despues saliendo pa Santana central Sabana 
Basora. 

Preferibel bin bisti cu camisa of blusa blanco. 

Nos ta pidi disculpa si den nos tristeza nos por a lubida 
un of otro famia of conocir. 

Nos ta lamenta cu despues di entero nos lo no por ricibi 
bishita di condolencia na cas. 


'RMa, 

pcutenai *r¥o#ueJ& 

Cumana #44 Tel: 586-4444 / 733-2906 

E: royslfuneralhome#hotmarl,com / 593-0857 / 731-5847 



Nos ta anuncia cu a fayece: 



Orlando Michael Montilla Mavarez 

06-01-1975 - t30-04-2018 


Na nomber di su: 
Casa: 

Arlis Dabian 

Yiunan: 

Melania Montilla 
Orlendy Montilla 

Yiu di criansa: 

Alyson Richardson 

Mama: 

tMariza Mavarez 

Tata: 

Orlando Montilla 

Rumannan: 

Shirley Montilla y famia 
Zulka Montilla y famia 
Ronald Montilla y famia 
Zulma Majia y famia 
Javier Montillayfamia 

Suegra: 

Cuña: 

YanethTapias 

Jouraine Hernandez 


Sobrinoy sobrinanan 

Coleganan di Little Zwitserland y Diamond 
International, amigo, amiganan y conocirnan 

Ta invita pa e acto di condolencia y entiero cu lo 
tuma lugar diabierna 4 di mei 2018 na Royal 
Funeral Home di 2'or pa 4'or di atardi, despues lo 
sali pa Santana central na Sabana Basora. 



Cumana #44 
E: royal I u nera I h ome@holm arl.com 


Tel: 586-4444 / 733-2906 
/ 693-0857 / 731-5847 


A fayece inesperadamente mi esposa, 
mama, wela, ruman, tanta y amiga stima 



Miriam Philomene Richardson- 
Laclé 

mihor conoci como "Chichi" 

24 Maart 1952 / 01 Mei 2018 


Acto di entiero lo wordo anuncia despues. 

Intemacional 


Bo ta bay Hulanda? Prepara pa accion na Schiphol 


EMPLEADONAN di e 

companianan cu ta saca 
maleta for di avion y distribui 
esakinan na aeropuerto di 
Schiphol, ta den accion y 
esaki ta bruha tur cos na 
Schiphol. 

Di manera cu si bo ta bayendo 
Hulanda, tene cuenta cu 
retraso na aeropuerto. Nan ta 
para trabou maximalmente 
un ora cada bes, pero 
no ta anuncia ki ora tin 
accion. Trahadonan di e 
companianan Aviapartner, 
Menzies Aviationy Swissport 
ta den accion pasobra no por 
caba di negosha CAO. 

Intemacional 



Problema cu avion 


SLM no por a baha na Trinidad saliendo di Corsou pa Surnam 


E VIRUS cu a haci InselAir mancaron 
a yega Surnam tambe y awor ta SLM ta 
enfrentando problemanan monumental. 
E unico Boeing 737-300 cu ta un 
model basta obsoleto segun normanan 
moderno, no por lanta vuelo pasobra 
e mester pasa un inspeccion tecnico 
riguroso cu ta dura algun siman pasobra 
nan a keda casi un aña sin mantene e 
avion tecnicamente. 

Pa tapa e buraco, SLM a huur un avion 
cerca un compania Chines pero despues 
di un aña ainda e avion no por bula 
pasobra falta tur sorto di documentacion 
di e avion. 

Di e manera al<d departamento di 
Aviacion di Surnam no por examina e 
avion y no por duna permit pa e lanta 
vuelo. 

Pa no perde e mercado pa Corsou, SLM 
a huur otro avion pero esey tampoco 
ta pasando den bon tempo pasobra 
saliendo for di Corsou antayera 
bayendo Paramaribo e avion mester a 
haci un escala na Port of Spain pero no 
a haya permit pa aterisa. 


E vuelo a sigui pa Paramaribo cu e 
pasaheronan cu mester a baha na 
Trinidad. 

Awor a bin sali na cla cu mas cu un aña 
no a tene inspeccion tecnico y reparacion 
na e avionnan di SLM. 

E fayo aki ta menasando di bira un 
problema mortal pa continuidad di 
e compania pasobra awor cu e ultimo 
avion cu nan tabatin ta bula tambe a 
cay afo, e compania a perde su ultimo 
fuente di entrada. 

SLM mester cancela diferente vuelo 
riba rutanan regional y esey ta afecta e 
compania fuerte den su departamento 
di finansa. 

Unico alternativa cu tin ta pa bolbe 


huur un avion stranhero, pero no ta un 
proceso cu ta bay den 1-2-3 pero ta dura 
algun siman. 

Tragico di e caso ta cu algun siman pasa 
SLM a agrega un avion ‘nobo’ na su 
flota pero no por uza e avion. 

Durante mas cu un aña nan a negosha 
cu e doño Chines di e Boeing 737-700 
y awor cu e avion a yega, e no por bula 
pasobra su documentacion no ta na 
ordo.] 

Y no tin sentido pa yama Departamento 
di Aviacion tur dia tampoco pasobra 
sin documentacion tecnico nan no por 
check e avion. 

Di manera cu tanto e Boeing 737 ‘ bieu’ 
como esun ‘nobo’ ta na tera. 

